Berita Tempatan Yang Perlu Anda Tahu Sebelum Keluar Pejabat Hari Ini (N.1)

Pakar ekonomi, Datuk Chua Tia Guan meramalkan harga minyak di Malaysia dijangka naik lagi dalam tempoh dua hingga tiga bulan akan datang. Berdasarkan perkembangan ekonomi hari ini, terdapat 2 punca utama kenaikan harga minyak di Malaysia.

Pertama adalah disebabkan faktor kenaikan harga minyak mentah di negara kita, dan yang kedua adalah disebabkan kadar pertukaran nilai ringgit berbanding dolar Amerika Syarikat. Sehubungan itu, rakyat Malaysia dinasihati agar bersiap sedia berhadapan dengan situasi yang lebih mencabar pada masa akan datang.

2. Harga rawatan gigi sah naik bulan hadapan

Kementerian Kesihatan Malaysia telah mengesahkan caj rawatan gigi akan mula dinaikan bermula pada 1 Mac 2017. Kadar terkini ini dinyatakan dalam surat pemberitahuan yang dikeluarkan oleh Bahagian Kewangan Kementerian Kesihatan pada tarikh 26 Januari 2017.

Bagi perkhidmatan cabutan gigi yang dahulu dicaj RM1.00 akan dinaikan kepada RM15.00, manakala perkhidmatan mencuci gigi dinaikan daripada RM2.00 kepada RM55.00. Caj perkhidmatan tampalan pula meningkat daripada RM2.00 kepada RM25.00. Kenaikan harga terbaharu ini di antara RM14.00 sehingga RM53.00

3. Tan Sri Annuar Musa Digantung Tugas Dan Tampil Beri Keterangan Di SPRM Putrajaya

Jawatan Tan Sri Annuar Musa sebagai Pengerusi Majlis Amanah Rakyat (MARA) digantung serta merta pada 31 Januari 2017 yang lepas setelah satu mesyuarat tergempar diadakan. Jawatan beliau sebagai Pengerusi Pelaburan Mara Bhd (PMB) juga digantung berkuat kuasa pada tarikh yang sama.

Tugas beliau akan dipangku Ahli Majlis MARA, Datuk Dr Yusof Yacob. Sehubungan itu, Tan Sri Annuar Musa hari ini tampil memberi keterangan di pejabat Suruhanjaya Pencegahan Rasuah Malaysia (SPRM) tepat pada jam 9 pagi.

Penduduk yang terjejas akibat banjir di daerah Muar, Johor hari ini dilaporkan sudah mula membersihkan kediaman masing-masing. Keadaan cuaca baik sejak minggu lalu menyebabkan keadaan banjir dan paras air di Sungai Muar kembali surut.

Penduduk yang terpaksa berpindah ke pusat pemindahan banjir sejak 25 Januari lalu bagaimanapun mengakui, banjir kali ini tidak seteruk seperti yang berlaku pada tahun 2007.

5. Chatime Malaysia guna bahan yang tidak diluluskan

La Kaffa selaku syarikat pemilik frencais Taiwan, yang terkenal dengan rangkaian jualan minuman Chatime telah membatalkan perjanjian dengan syarikat Malaysia Loob Holding dari terus membawa jenama itu di Malaysia.

Melalui satu pendedahan yang dibuat oleh La Kaffa dalam portal berita ‘Chanel News Asia’ menyatakan, Loob Holding menggunakan bahan mentah yang bukan sebahagian daripada resepi yang diluluskan. Tindakan ini adalah kesalahan yang serius dan mungkin boleh menjejaskan imej jenama itu.


Berita Tempatan Yang Perlu Anda Tahu Sebelum Keluar Pejabat Hari Ini (N.10)

Terkenal akibat penyebaran video menghina Tengku Mahkota Johor, Mat Tere atau nama penuhnya Muhammad Zul Apiz Baharum, 29 tahun akhirnya dibebaskan selepas ditahanan reman selama 3 hari. Dipercayai, video tersebut adalah hasil kerja mereka yang tidak bertanggungjawab dengan mengambil kesempatan di atas kekurangan beliau.

Mat Tere mengucapkan terima kasih kepada TMJ dan meluahkan rasa teruja setelah bertemu dengan Tengku Mahkota Johor. Beliau merupakan insan istimewa dan tinggal bersama bapa saudaranya selepas kematian ibu beliau. Dalam pada itu, TMJ juga sempat memberi sumbangan wang tunai sebanyak RM5,000 dan memaafkan beliau dan percayai ini dalah perbuatan anaiya.

2. Cuba terima rasuah, dua anggota polis dipenjara

Dua anggota polis didakwa atas tuduhan cuba menerima rasuah sebanyak RM6,000 daripada Lee Yong Hock sebagai dorongan untuk melepaskan Lee daripada diambil tindakan bagi kesalahan dikehendaki polis dan memiliki kereta seludup dijatuhi hukuman denda RM30,000 dan dua tahun penjara oleh Mahkamah Sesyen hari ini.

Kedua-dua tertuduh yang merupakan  anggota polis yang bertugas di Ibu Pejabat Polis Daerah Klang Selatan akan dikenakan penjara enam bulan sekiranya mereka gagal membayar denda.

3. Kerajaan mesti beri penjelasan berhubung isu GrabCar dan Uber

Pertubuhan Ikatan Usahawan Kecil dan Sederhana Malaysia(Ikhlas), meminta kerajaan tidak berdiam diri berhubung perkhidmatan GrabCar dan Uber yang masih berterusan hingga ke hari ini. Mereka turut mendesak kerajaan sepatutnya perlu menyatakan pendirian berhubung perkhidmatan GrabCar dan Uber bagi mengelakkan pemandu GrabCar, Uber dan teksi terus bertelingkah sesama sendiri.

“Kalau betul ia haram, kenapa tidak haramkan sahaja Uber dan GrabCar di sini (di negara ini)? Disebabkan pemimpin atas tidak betul, kita yang di bawah ini (pemandu teksi, GrabCar dan Uber) yang berlaga antara satu sama lain. Patutkah berlaku begini? Kita tidak mahu perkara sebegini terjadi. Sepatutnya kementerian berkaitan perlu beri kenyataan yang lebih jelas tentang isu ini,”

Mereka turut menggesa menteri berkaitan yang bertanggungjawab menitikberatkan isu perkhidmatan GrabCar dan Uber.

4. Uber tawarkan harga tambang RM0.99 bermula hari ini

Berita baik buat pengguna Uber, anda kini boleh menikmati perjalanan dengan harga tambang RM0.99 bermula 13 Febuari sehingga 26 Febuari ini. Namun tawaran ini hanya untuk UberX dan sah buat tempahan biasa. Sebarang tempahan melibatkan ‘schedule ride‘ atau tempahan berjadual tidak sah untuk menerima promosi ini.

Tawaran yang ditawarkan ini cuma khas dibuka buat mereka yang menggunakan servis ini sekitar Lembah Klang sahaja buat masa ini. Dalam pada itu, perjalanan ke KLIA dan KLIA2 adalah tidak dikira dan masih mengikut kadar yang ditetapkan.

5. Bilangan tenaga buruh di Malaysia turun 0.03%

Jabatan Perangkaan melaporkan, bilangan tenaga buruh di negara ini pada Disember 2016 adalah 14.79 juta, turun 0.3 peratus berbanding 14.83 juta bulan sebelumnya. Kadar penyertaan tenaga buruh pada Disember 2016 adalah 67.6 peratus, turun 0.1 mata peratus berbanding bulan sebelumnya.

Menurutnya lagi, perbandingan tahun ke tahun pula menunjukkan kadar penyertaan tenaga buruh pada Disember 2016 turun 0.3 mata peratus berbanding Disember 2015.


Berita Tempatan Yang Perlu Anda Tahu Sebelum Keluar Pejabat Hari Ini (N.11)

Akibat terlalu mengejar tiket penerbangan dengan harga paling murah, kini ramai yang menjadi mangsa sindikit penipuan tiket murah. Helah licik ini kebanyakkannya mensasarkan pelancong Malaysia dengan menawarkan tiket penerbangan pergi dan balik dengan harga yang jauh lebih rendah dari tawaran yang dibuat oleh syarikat penerbangan.

Pelancong yang ingin mendapatkan harga tiket murah dinasihati membeli dari agensi yang dipercayai atau laman web rasmi bagi mengelak daripada menjadi mangsa penipuan tiket murah. Dipercayai, aktiviti penipuan ini sedang berleluasa di media sosial terutama di Facebook.

2. Pengusaha kantin sekolah dikenakan tidakan tegas jika menjual makanan mahal

Kementerian Pendidikan akan mengenakan tidakan tegas ke atas mana-mana pengusaha kantin sekolah yang menaikan harga makanan sesuka hati sehingga membebankan pelajar dan akan menjalankan siasatan jika menerima aduan daripada ibubapa berhubung masalah ini.

P Kamalanathan selaku Timbalan Menteri berkata, Pengusaha kantin perlu menjual makanan dan minuman seperti yang dipersetujui dalam tender masing-masing dan tidak boleh menaikkan harga sewenang-wenangnya. Sekiranya aduan diterima, kita akan menyiasatkan dan tindakan tegas boleh diambil ke atas pengusaha kantin yang gagal mematuhi penjualan harga makanan seperti ditetapkan dalam tender masing-masing.

3. Buat tuntutan palsu,pembantu akauntan dipenjara sehari serta denda RM10,000

Seorang pembantu akauntan Pejabat Pendidikan Daerah (PPD) Bachok dipenjara sehari dan denda RM10,000 oleh Mahkamah Sesyen, di sini, tadi, selepas mengaku salah membuat tuntutan palsu RM1,521.70, dua tahun lalu.

Tertuduh didakwa atas kesalahan membuat tuntutan palsu atas nama suaminya, di PPD Bachok pada 5 Mei 2015. Dalam pada itu, mahkamah memerintahkan tertuduh dipenjara lapan bulan sekiranya gagal menjelaskan denda.

Tertuduh didakwa mengikut Seksyen 18 Akta Suruhanjaya Pencegahan Rasuah Malaysia (SPRM) 2009 dan boleh dihukum mengikut Seksyen 24 akta sama yang memperuntukkan hukuman penjara maksimum 20 tahun dan dan denda tidak melebihi lima kali ganda jumlah atau nilai suapan atau denda RM10,000 mengikut mana-mana yang lebih tinggi.

Demi mengutamakan keselesaan peminat bola sepak, Kedah ini sedang merancang untuk membina sebuah stadium bola sepak baharu yang mampu memuatkan kapasiti lebih daripada 60,000 penonton.

Menteri Besar, Datuk Seri Ahmad Bashah Md Hanipah berkata, beberapa kertas kerja telah diterima daripada pihak syarikat swasta termasuk mereka bentuk kompleks mengikut kesesuaian dan kos untuk dinilai sebelum dimuktamadkan.

5. Kelas mengaji Al-Quran dalam jet mewah cecah harga ratusan ribu ringgit

Kelas mengaji Al-Quran dalam jet mewah ini mungkin cara pendekatan mengaji Al-Quran yang terkini untuk golongan berkemampuan. Menurut laporan, kelas mengaji Al-Quran ini disertakan dengan pakej penerbanagan sambil mengikuti kelas mengaji ke  destinasi dalam atau luar negara, termasuk ke Timur Tengah, Arab Saudi, China mahupun Australia.

Pakej tawaran ini boleh mencecah harga sehingga ratusan ribu ringgit dan ada pelanggan yang sanggup membayarnya. Kelas mengaji ini akan dikendalikan oleh johan qariah tilawah al-Quran peringkat antarabangsa 2009, Sharifah Khasif Fadzillah Syed Badiuzzaman.


Berita Tempatan Yang Perlu Anda Tahu Sebelum Makan Malam Hari Ini (N.2)

1. Penyeludupan warga asing tewas di Tol Kuala Kangsar

Polis bertindak menembak tayar pacuan empat roda 4WD yang cuba meloloskan diri dan menghimpit kereta peronda. Kejadian berlaku di susur keluar tol Kuala kangsar kira-kira jam 2.20 petang waktu tempatan semalam. Selain itu, polis juga terpaksa memecahkan cermin kenderaan tersebut selepas suspek enggan memberi kerjasama.

Menurut Timbalan Ketua Polis Daerah Kuala Kangsar, Deputi Superintendan Ibrahim Husin, hasil pemerikasaan di dalam kenderaan tersebut menemui enam warga Myanmar berusia 16 hingga 30 tahun. Dua lelaki tempatan berusia 40-an yang juga pemandu dan penumpang hadapan kereta itu ditahan selepas dipercayai cuba menyeludup masuk enam warga Myanmar terbabit.

2. Larangan merokok di semua taman awam di seluruh negeri

Kerajaan telah menetapkan larangan merokok di semua taman-taman awam seluruh Malaysia berkuat kuasa pada 1 Febuari 2017. Kenyataan rasmi ini diumumkan sendiri oleh Ketua Pengarah Kesihan Datuk Dr Noor Hisham Abdullah.

Larangan ini tidak membenarkan perokok menyalakan rokok baik rokok tembakau ataupun rokok elektronik di kawasan sekitar taman kecuali di kawasan tempat letak kereta terbuka. Jika tersabit kesalah, pesalah akan dikenakan denda sekurang-kurangnya RM10,000 atau 2 tahun penjara.

3. Kementerian Kesihatan akan mengkaji semula kadar caj rawatan kanser

Dalam satu laporan hari ini menyatakan, Kementerian Kesihatan Malaysia akan mengkaji semula kadar caj bagi rawatan kanser di hospital kerajaan seluruh Malaysia. Datuk Dr S. Jeyaindran selaku Ketua Timbalan Pengarah Kesihatan berkata, kajian ini akan dibuat semula dengan mempertimbangkan sepenuhnya kemampuan pesakit merangkumi yang berpendapatan rendah (B40), kurang upaya atau tua.

Beliau turut memberitahu, bayaran yang dikenakan di hospital kerajaan sangat minimum dan disubsidi sepenuhnya iaitu hampir percuma, berbanding hospital swasta yang mengenakan caj rawatan antara RM20,000 hingga ratusan ribu Ringgit bergantung kepada jenis rawatan dan tahap keseriusan penyakit.

4. Pencuri tabung masjid berjaya ditangkap

Dalam satu serbuan yang dilakukan semalam, polis menahan dua remaja lelaki dipercayai geng pencuri tabung masjid yang sangat aktif  di daerah Seberang Perai Tengah, Bukit Mertajam. Suspek berumur 18 dan 19 tahun itu ditahan berdasarkan hasil daripada intipan yang dibuat selepas menerima laporan pada 31 Januari 2017.

Selain daripada kes ini, mereka juga dipercayai aktif menjalan kegiatan samun dan curi motosikal di sekitar negeri ini. Dalam masa yang sama, seorang daripada mereka didapati positif dadah dan kini mereka direman bagi membantu siasatan. Kes disiasat mengikut Seksyen 380 Kanun Keseksaan.

5. Enam kanak-kanak disyaki dijangkiti Rotavirus selepas berkungjung ke kolam air panas Ulu Legong

Enam kanak-kanak dimasukkan ke Hospital Kulim disyaki dijangkiti Rotavirus selepas mandi di Pusat Rekreasi Air Panas Ulu Legong di Baling Kedah. Sehubungan itu, pusat reakreasi tersebut diarahkan tutup buat sementara.

Keputusan mendapati dua kes adalah positif sementara empat lagi kes masih menunggu keputusan ujian berkenaan. Dalam masa yang sama, orang ramai yang mempunyai sejarah melawat pusat rekreasi tersebut dari tempooh 25 Januari hingga 3 Febuari 2017 diminta mendapatkan rawatan segera jika mempunyai simptom seperti demam berterusan, muntah dan cirit-birit.


Berita Tempatan Yang Perlu Anda Tahu Sebelum Makan Malam Hari Ini (N.20)

1. Hina Sultan Johor, lelaki berusia 57 tahun ditahan polis

Lagi kes melibatkan penghinaan kepada Sultan Johor di media sosial, perkara seperti ini sudah berlaku acap kali. Terbaharu, polis menahan seorang lelaki warga tempatan berusia 57 tahun kerana dipercayai mengeluarkan kenyataan berunsur penghinaan kepada Sultan Johor.

Hasil tahanan polis turut merampas kad sim yang dipercayai digunakan untuk menghasut rakyat dengan mengeluarkan kenyataan jelik dilaman sosial Facebook. Kes itu disiasat mengikut Seksyen 233(1)(a) Akta Komunikasi Dan Multimedia 1998 yang jika sabit kesalahan, boleh didenda tidak melebihi RM50,000 atau penjara tidak melebihi satu tahun atau kedua-duanya dan boleh didenda selanjutnya RM1,000 bagi setiap hari kesalahan itu diteruskan selepas pensabitan.

2. Kelantan tidak larang rakyat berbasikal waktu malam

Isu berbasikal pada waktu malam kini menjadi topik paling treding semenjak 2-3 minggu kebelakangan ini. Setelah apa yang berlaku di Johor yang melibatkan kemalangan basikal sehingga meragut 8 nyawa, banyak khabar angin yang diusulkan berkenaan larangan berbasikal pada waktu malam.

Terkini Kelantan turut terkena tempias berkenaan larangan berbasikal pada waktu malam. Sehubungan itu, Kerjaan Negeri Kelantan telah menyatakan tidak berhasrat mengeluarkan arahan terhadap larangan tersebut, namun Menteri Besar Datuk Ahmad Yakob, bagaimanapun meminta supaya ibu bapa tidak membiarkan anak-anak mereka berkeliaran pada waktu malam dengan berbasikal di jalan raya.

Seorang pelajar tingkatan satu di sekolah Bandar Sri Damansara cedera di kepala di pukul 2 pelajar perempuan tingkatan 3 di sekolah berkenaan semalam. Ditafsirkan kejadian berlaku kerana timbul salah faham.  Mangsa yang cedera di kepala dan bahu di hantar ke Hospital Sungai Buloh untuk rawatan dan menerima empat jahitan di kepala.

Pihak polis sedang mengesan dua suspek terbabit bagi membantu siasatan mengikut Seksyen 323 Kanun Keseksaan.

4. Ikat tangan murid kerana koyak kertas

Viral dilaman sosial foto seorang budak diikat tangan oleh dua gurunya sebagai denda kerana mengoyak kertas. Kejadian berlaku di Thailand. Lebih menyedihkan apabila gambar hukuman murid tersebut dihantar kepada ibu bapanya. Tidak puas hati, ibu bapa kanak-kanak berkenaan cuba berdepan dengan guru besar sekolah itu bagi mendapatkan penjelasan.

Bagaimanapun jawapan yang diterima agak mengecewakan apabila guru besar telah mempertahankan tindakan kedua guru tersebut, dengan mengatakan hukuman itu dibuat dengan tujuan untuk mengajar kanak-kanak itu untuk memberi tumpuan dalam kelas.

Gambar tersebut kemudiannya viral di media sosial sehingga mendapat perhatian pihak berkuasa Thailand. Polis yang menyiasat kes tersebut kemudiannya mengenakan denda sebanyak £915 (RM5,062) sebagai denda.


15 Tip Travel Di Flores, Indonesia Beserta Itinerari Bajet Gaya Backpacker

Flores merupakan pulau yang terletak di Nusa Tenggara Timur, Indonesia. Di sini anda bukan sahaja dapat berjemur di gugusan pulau-pulau yang cantik, malahan juga boleh melihat komodo dari jarak dekat dan menikmati suasana kehidupan adat yang sangat unik.

Disini saya sertakan 15 tip untuk sesiapa yang ingin berkunjung ke sana secara backpacker.

1. Tempah tiket penerbangan secara di atas talian

Cara yang paling cepat dan pantas untuk ke Flores adalah menggunakan penerbangan langsung dari Denpasar ( Bali). Terdapat 3 lapangan terbang utama di Flores, iaitu Labuan Bajo ( Lapangan Terbang Komodo ) , Ende ( Lapangan Terbang H.Hasan Aroeboesman) dan Maumere ( Lapagan Terbang Fransiskus Xaverius).

Tiket penerbangan ke Flores boleh dikatakan agak mahal .Tetapi jika tiket dibeli secara diatas talian dan awal, harganya agak murah.

Antara syarikat penerbangan yang menawarkan perkhidmatan ke Flores adalah seperti Garuda Indonesia, Wing Air dan juga KASTAR

2. Bawa sun protection, kaca mata hitam dan topi

Kalau datang ke Flores, tidak lengkap jika tidak ke pulau-pulau seperti Pulau Komodo, Pulau Padar, Pulau Kanawa dan beberapa yang lain.

Jadi bawalah bersama sun protection, kaca mata hitam, topi dan peralatan yang diperlukan kerana cuaca dilautan amatlah panas terik dengan bahang mentari.

Untuk menjelajah Flores, anda boleh mulakan dari Labuan Bajo dan berakhir ke Maumere atau sebaliknya.

Pada saya, mulakan dari Maumere dan berakhir di Labuan Bajo adalah lebih baik kerana anda mempunyai lebih masa untuk diluangkan di Labuan Bajo.

Untuk mendapat gambaran lebih , bolehlah merujuk kepada peta Pulau Flores.

Sekurang-kurangnya seminggu diperlukan untuk meneroka Pulau Flores.

Jika kesana , untuk meneroka satu – satu kawasan bolehlah menyewa ojek secara harian atau pun untuk satu trip.

Kebiasaanya, untuk 1 trip harganya lebih kurang 5000 IDR dan sehari lebih kurag 50,000- 100,000 IDR.

Berhati-hati kerana di sesetengah laluan agak berbahaya kerana keadaan jalan yang bengkang-bengkok.

Untuk perjalanan antara Bandar seperi dari Maumere ke Moni dan lain lain, bolehlah menggunakan angkutan umum ( bas). Harganya lebih murah berbanding menyewa mobil atau travel.

Angkutan umum amatlah senang di dapati. Jadi tidak perlulah risau.

6. Dilarang merokok jika melawat Pulau Komodo dan Pulau Rinca

Keadaan di Pulau Komoda dan Pulau Rinca adalah kering dan gersang.

Jadi satu percikan api boleh menyebabkan satu pulau Komodo terbakar.

Selain itu juga, puntung rokok akan di makan oleh anak-anak komodo dan ini akan mengganggu habitat mereka.

7. Disarankan ambil pakej di pelabuhan jika ingin belayar ke pulau-pulau

Di sekitar Labuan Baju, terdapat banyak pakej tour yang disediakan oleh agen. Jadi anda hendaklah bijak memilih.

Pakej kebiasanya bergantung kepada tempoh, tempat yang bakal dilawati dan kemudan yang disediakan.

Untuk lebih jimat, anda boleh mengambil pakej yang disediakan di perlabuhan (berhubung terus dengan pemilik bot).

Pastikan anda bersetuju dengan tempat yang akan di lawati. Ini kerana ada sesetengah agen yang tidak menunaikan janji.

Antara pulau yang mesti dilawati adalah Pulau Kanawa, Pulau Padar, Gili Laba dan Pulau Komodo.

8. Wanita dalam haid sila beritahu renjer ketika melawat Pulau Komodo

Komodo amat sensitif dengan darah dan mampu mengesan bau darah dari radius kilometer.

Jika komodo berjaya mengesan, komodo akan bertindak agresif dan mampu mencederakan pelancong.

Jadi bagitau renjer jika anda masih dalam haid kerana renjer akan mengambil langkah-langkah berjaga-jaga dan terdapat banyak lagi aktiviti lain yang boleh dilakukan di pulau tersebut.

9. Jangan takut untuk mencuba makanan asli masyarakat Flores

Cubalah makanan seperti jagung titi, tongkol bajar asapi, kopi bejawa dan ubi nuabosi. Ini kerana makanan tersebuat hanya terdapat di Flores sahaja.

Orang kata kita belum lagi ke Flores jika belum mencuba makanan tersebut.

Baca: Misi Berani Mati 3 Pemuda Malaysia Di Gunung Bromo, Indonesia Yang Meletus

10. Beramah mesra dan hormatilah masyarakat tempatan

Masyarakat asli Flores amatlah baik dan ramah. Jadi amatlah rugi jika tidak mengambil peluang untuk beramah mesra dengan mereka.

Mereka tidak lokek dengan senyuman, jadi balaslah dengan baik.

Mereka suka mengambil gambar, jadi ambillah peluang ini. Tetapi jika mereka tidak memberi kebenaran jangan cuba-cuba untuk berbuat demikian.

11. Pastikan penginapan ditempah awal jika melawat semasa waktu puncak

Secara umumnya,penginapan boleh di tempah semasa ketibaan. Tetiba harus berjaga- jaga semasa mengunjungi sewaktu masa puncak iaitu sekitar bulan Jun dan Julai.

Ini adalah kerana bilangan pelancong kesana akan bertambah dan disesetengah tempat seperti di Moni bilangan penginapan adalah terhad.

Pada masa puncak juga, harga penginapan boleh bertambah sehigga dua kali ganda.

Dikebanyakkan tempat di Flores tidak disediakan wifi. Seperti contoh, ketika sailing ke Pulau Komodo dan Moni.

Jadi untuk sesiapa yang tidak boleh hidup jika tiada kemudahan internet baiklah membeli simkad.

Di Labuan Bajo,terdapat banyak kedai yang menjual simkad.

13. Datang secara berkumpulan lebih jimat

Untuk mengurangkan kos, dinasihatkan untuk datang berkumpulan. Sebagai contoh, harga untuk meneroka Pulau Komodo akan bertambah jika pergi seorang.

Bot ke Pulau Komodo boleh di sewa berdua, bertiga malahan berlima. Kos perjalanan juga dapat dijimatkan jika berada didalam kumpulan.

Ini adalah kerana ATM hanya terdapat di bandar-bandar besar seperti Labuan Bajo, Ende dan lain-lain.

Penginapan dan makananan terutama bahagian pendalaman boleh dikatakan agak mahal dan terhad.

Kad credit dan debit masih lagi tidak digunakkan secara meluas.

Disesetengah tempat agak sukar untuk mendapat makanan halal, jadi seharusnya bawalah makanan yang secukup nya.

Jika berada dikampung dan bertemu masyarakat local alangkah baiknya jika kita sedekah makanan ringan seperti biskut, manisan, gula- gula dan lain lain. Mereka sangat gembira apabila buah tangan dari pelancong.

Saya pasti jika anda kesana anda akan datang kembali di lain hari. Suasana disana sangat berbeza , bebas dari hirup pikuk kota dan menjanjikan kenangan yang manis.

Disini saya sertakan itenari saya selama 9 hari di sana. Secara keseluruhannya saya membelanjakan sebanyak RM 850 TIDAK TERMASUK TIKET PENERBANGAN.

Jika anda melawat secara berkumpulan, kos perbelanjaan dapat dikurangkan terutama kos penginapan. Diharap dapat membantu rakan rakan yang ingin ke sana.

Baca: Masih Belajar Tapi Nak Travel? Ini 5 Cara Jana Pendapatan Sampingan Sebagai Pelajar

Hari 1 – Labuan Bajo dan terus ke Pulau Komodo (PAKEJ 2H1M)

Tempat menarik: Pulau Kanawa, Mantra Point, Pantai Pink, Kampong Eco
Pengangkutan: Ojek Labuan Bajo Airport – Perlabuhan ( 10 min ) 10,000 IDR
Hotel: Tidur di Kampung Eco
Makan: Termasuk dalam pakej
Lain-lain: Pakej 2H1M 900,000 IDR
 Jumlah: 910,000 IDR

Hari 2 – PAKEJ KOMODO. Petang sampai di Labuan Bajo

Tempat menarik: Pulau Komodo, Pulau Rinca, Harus ditambah , Gili Lawa/ Laba, Pulau Padar
Hotel: Hotel Mutiara ( kipas ) 100,000 IDR
 Makan: Makan malam 30, 000 IDR
Tiket masuk: Tiket masuk Pulau Komodo 60, 000 IDR
 Jumlah: 190,00 IDR

Tempat menarik: Keliling Labuan Bajo, Air terjun Cunca Wulang
Pengangkutan: Ojek ke Air Terjun (10,000 IDR)
Hotel: Hotel Mutiara (kipas) 100,000 IDR
Makan: Makan 50, 000 IDR
Jumlah: 160, 000 IDR

Tempat menarik: Ruteng Pu’u, Kampung Cara, Spiderweb rice fields, Poco Ranaka @ Boleh ke Desa Waerebo ( tambah 2H1M)
Pengangkutan: Angkutan umum Labuan Bajo – Ruteng ( 5 jam ) 60,000 IDR, Ojek 30, 000 IDR
Hotel: Hotel Susteran Maria ( 130,000 IDR
Makanan: Makan 50, 000 IDR
Jumlah: 270, 000 IDR

Tempat menarik: Kampong Adat Bena, Kampong Adat wego, Gunung Irenie
Pengangkutan: Angkutan umum Ruteng- Bajawa ( 5 jam ) 70, 000 IDR, Sewa motor 70, 000 IDR
Hotel: Hotel Sanian ( 150, 000 IDR)
Makanan: Makan 50, 000 IDR
Jumlah: 340, 000 IDR

Tempat menarik: Rumah pengasingan Bung Karno, Taman Pancasilla, Pantai Ende, Museum Bahari, Museum Tenum Ikat
Pengangkutan: Angkutan umum, Bajawa – Ende ( 3-4 jam ) 50,000 IDR, Ojek (lawat sekitar) 30, 000 IDR, Ojek Stesyen bas End e ke Bandar (10,000 IDR)
Hotel: Hotel Ikhlas ( kipas) 80,000 IDR
Makan: 50, 000 IDR
Jumlah: 220, 000 IDR

Tempat menarik: Mount Kalimutu, Kampung Adat
Pengangkutan: Angkutan umum Ende- Moni ( 2 jam ) 35, 000 IDR, Kalaun naik travel ( Avanza) , 75, 000 IDR, Ojek ronda ronda 30, 000 IDR, Pengangkutan Avanza ke Kalimutu ( 100, 000 IDR)
Hotel: Syelves Hostel ( kipas) 150, 000 IDR
Makan: 50, 000 IDR
Tiket masuk: Tiket masuk Kalimutu (5, 000 IDR)
Jumlah: 370, 000 IDR

Tempat menarik: Pantai Koko, Pantai Paga, Bukit Nico (Patung Bunda Maria)
Pengangkutan: Angkutan umum Moni – Maemere (4 jam ) 70,000 IDR, Sewa motor ½ hari 50, 000 IDR
Hotel: Hotel Benngoan (kipas) 110,000 IDR / day
Makan: 50, 000 IDR 200, 000 IDR

Pengangkutan: Maemere ke airport ( 19 minit ) 10,000 IDR
Makan pagi: 20, 000 IDR 30, 000 IDR
Jumlah: 30, 000 IDR

Baca lagi: 10 Tip Berjimat Ketika Travel Di Lombok, Indonesia


Berita Tempatan Yang Perlu Anda Tahu Sebelum Makan Malam Hari Ini (N.3)

Jangkitan wabak Rotavirus semakin membimbangkan buat pengujung Pusat Rekreasi Air Panas Ulu Legong di Baling Kedah, selepas 6 kes disabitkan dengan jangkitan ini mula tersebar sejak semalam. Terkini, kanak-kanak lelaki berusia 2 tahun dikenal pasti menjadi mangsa terbaru jangkitan ini.

Menurut Pengarah Kesihatan Kedah, Datuk Dr Norhizan Ismail, kanak-kanak tersebut dimasukkan ke Hospital Jitra semalam selepas berkunjung ke pusat rekreasi itu pada tarikh 30 Januari yang lalu. Bagimanapun makmal masih belum mengeluarkan keputasan muktamad. Buat masa sekarang, Pusat Rekreasi Air Panas Ulu Lengong masih ditutup untuk menjalani siasatan lanjut oleh Jabatan Kesihatan Negeri Kedah, Pejabat Kesihatan Daerah Baling dan Makmal Kesihatan Awam Kebangsaan Sungai Buloh.

2. Keadaan banjir di Pahang dilaporkan semakin pulih

Keadaan mangsa banjir di Pahang dilaporkan semakin baik apabila jumlah mangsa yang ditempatkan di pusat pemindahan sementara (PPS) semakin berkurangan, iaitu daripada 139 orang daripada 34 keluarga menurun kepada 96 orang daripada 25 keluarga.

Susulan itu, satu PPS di daerah Pekan akan ditutup sepenuhnya. Kolonel (PA) Zainal Yusoff, selaku Pengarah Angkatan Pertahanan Awam Malaysia (APM), turut memberitahu jumlah mangsa yang terjejas di daerah Kuantan dan Pekan kini terus berkurangan. Secara keseluruhan hanya tiga PPS yang masih beroperasi, dua di Pekan dan satu di Kuantan.

3. Pemuda kongsi gambar India dapat perhatian ‘big bos’ AirAsia

Pemilik artikel ‘India Dari Kacamata Saya Sebagai Seorang Fotografer‘ yang diterbitkan di The Vocket pada 31 Januari yang lalu meluahkan rasa gembira, apabila pautan artikel berkenaan mendapat perhatian dan dikongsikan Tony Fernandes melalui akaun Facebook Fan Page miliknya.

Menggunakan nama samaran sebagai Anip Ishak di laman sosial, kenyatan ini diakui sendiri olehnya melalui satu post yang dibuat di laman Instagram. Selain daripada itu, salah satu gambar yang diambil beliau juga turut mendapat perhatian syarikat penerbangan Malaysia Airlines.

4. Kawasan perkelahan Rekreasi Belukar Bukit akan dibuka semula

Sejak lebih setahun kawasan perkelahan Belukar Bukit di Terengganu ditutup, akhirnya akan dibuka semula kepada orang ramai. Kenyataan ini diumumkan oleh salah seorang exco negeri. Sebagai langkah mengembalikan semula keyakinan orang ramai, satu latihan operasi meyelamat oleh pasukan bomba telah diadakan.

Kawasan ini ditutup adalah disebabkan tragedi kes lemas terutama apabila melibatkan kematian 5 sekeluarga pada 25 Disember 2015. Bagaimanapun, menurut anggota Dewan Undangan Negeri Ajil, pengunjung yang mahu berkelah dalam tempoh yang lama haruslah memaklumkan kedatangan mereka kepada pihak berkuasa terlebih dahulu.

5. Singapura kaji semula fakta pemilikan Pulau Batu Puteh

Dalam satu laporan hari ini menyatakan, Singapura mengambil langkah untuk mengkaji semula dokumen yang pernah dikemukan oleh Malaysia di Mahkamah Keadilan Antarabangsa (ICJ) mengenai penghakiman pemilikan Pulau Batu Puteh. Menteri Undang-undang dan Hal Ehwal Dalam Negeri K Shanmugam berkata, beliau telah melihat dokumen berkenaan dan dokumen itu akan diteliti oleh sebuah pasukan undang-udang serta memberi respon yang sewajarnya.

Shanmugam juga berkata Malaysia perlu memenuhi beberapa syarat seperti yang ditetapkan mahkamah. Antaranya ialah, terdapat fakta baharu dan fakta baharu yang ditemukan itu akan menghasilkan perbezaan penting, manakala skop perundangan secara khusus pula perlu dijelaskan.


Berita Tempatan Yang Perlu Anda Tahu Sebelum Keluar Pejabat Hari Ini (N.4)

1. Desak hentikan perlombongan bauksit di Kuantan, Pahang

Selepas tragedi yang berlaku pada 4 Febuari yang lalu dimana kes mati lemas melibatkan 2 orang kanak-kanak dalam kolam takungan hasil perlombongan bauksit di Taman Sungai Karang Jaya, Kuantan Pahang, Parti Amanah Negara Rompin mendesak kerajaan menghentikan terus aktiviti itu.

Menurutnya, industri perlombongan bauksit sangat merbahaya dan adalah tidak wajar mengira keuntungan wang ringgit berbanding nyawa rakyat. Mereka turut menzahirkan rasa bimbang jika industri berkenaan terus beroperasi. Jika ia diteruskan, jumlah nyawa yang terkorban juga mungkin meningkat. Dalam masa yang sama, peneroka yang terlibat memajak tanah dinasihati berfikir dan mempertimbangkan berkenaan masalah ini.

2. Gula-gula dadah perisa strawberi yang viral di media sosial berita palsu

Berhubung kes penjualan dadah berupa gula-gula berperisa strawberi yang kecoh di media sosial baru-baru ini, Kementerian Pendidikan telah mengeluarkan kenyataan menafikan kes tersebut. Berita menjadikan pelajar sekolah sebagai sasaran pengedaran dadah ini adalah palsu.

Kenyataan ini diberitahu sendiri oleh Timbalan Menteri Pendidikan Datuk Chong Sin Woon dalam satu program ‘Jom Ke Sekolah’ peringkat kebangsaan dengan kerjasama Polis Diraja Malaysia (PDRM) di Sekolah Menengah Kebangsaan Dato Mohd Said hari ini. “Tidak betul dan itu adalah palsu…kementerian tidak pernah keluarkan surat pekeliling,” katanya.

3. Guru Besar terima rasuh dipenjara 8 bulan

M Subramaniam, 56 tahun bekas guru besar di sekolah jenis Kebangsaan Tamil (SJKT) Rawang dijatuhakan hukum penjara 8 bulan oleh Mahkamah Sesyen Shah Alam hari ini, apabila didapati menerima rasuah sebanyak RM1,500 bagi melanjutkan kontrak kantin sekolah selama 3 tahun.

tertuduh yang kini berkhidmat sebagai guru besar di sebuah sekolah di Sungai Buloh, didakwa mengikut Seksyen 165 Kanun Keseksaan yang memperuntukkan penjara maksimum dua tahun atau denda atau kedua-duanya.

4. TMJ bakal menggalas tugas sebagai Presiden Persatuan Bola Sepak Malaysia (FAM)

Tunku Mahkota Johor, Tunku Ismail Sultan Ibrahim berkemungkinan akan mengalas tugas sebagai Presiden Persatuan Bola Sepak Malaysia (FAM) selepas nama beliau dicalonkan dalam senarai yang bertanding untuk jawatan itu. Ramalan mendapati beliau merupakan calon yang terbaik untuk mengisi jawatan tersebut.

Kerusi Presiden FAM menjadi rebutan empat tokoh terkemuka iaitu Menteri Belia dan Sukan, Khairy Jamaluddin; bekas Presiden Persatuan Bola Sepak Kelantan, Tan Sri Annuar Musa; bekas Ketua Setiausaha Kementerian Dalam Negeri, Tan Sri Aseh Che Mat dan Tunku Ismail. Senarai calon akhir yang bertanding akan dibentangkan dalam mesyuarat exco FAM pada 20 Februari ini.

AirAsia Bhd dan AirAsia X Bhd menawarkan kembali diskaun 20% untuk semua tempahan penerbangan hari ini sehingga 12 Febuari untuk penerbangan pada perjalanan antara 7 Feb hingga 31 Julai, 2017. Tawaran tambang rendah ini meliputi semua destinasi, termasuk Kuala Lumpur ke Shantou, Luang Prabang, Pattaya, Perth, Busan atau Pulau Pinang ke Johor, Medan dan Johor ke Jakarta, Guangzhou.

Diskaun ini boleh digunakan untuk semua tempahan yang dibuat menerusi airasia.com, aplikasi mudah alih AirAsia dan AirAsiaGo, manakala BIG Members boleh menebus mata penerbangan mengunakan AirAsia BIG Points masing-masing.


Berita Tempatan Yang Perlu Anda Tahu Sebelum Keluar Pejabat Hari Ini (N.5)

Kementerian Perdagangan Dalam Negeri, Koperasi dan Kepenggunaan (KPDNKK) Johor, merampas berus cat yang dipercayai diperbuat daripada bulu babi dalam satu pemeriksaan yang dijalankan terhadap dua kedai menjual barangan perkakas (hardware) di Persiaran Larkin Perdana.

Hasil pemeriksaan mendapati, pemilik kedai gagal mengasingkan berus cat yang diperbuat daripada bulu babi dan berus biasa. Selain itu, terdapat berus cat dipercayai diperbuat daripada bulu babi menggunakan logo dan sijil halal palsu. Turut serta dalam operasi ini ialah pegawai dan anggota Bahagian Penguatkuasaan, Jabatan Agama Islam Johor (Jaij).

2. Rakyat Malaysia tidak dikenakan bayaran untuk visa ke Qatar

Rakyat Malaysia yang berkunjung atau melancong ke Qatar akan dikecualikan daripada bayaran visa tidak lama lagi. Menurut kenyataan yang diumumkan oleh Timbalan Perdana Menter, Datuk Seri Ahmad Zahid Hamidi, persetujuan rasmi ini diberikan secara peribadi oleh Perdana Menteri dan Menteri Dalam Negeri Qatar, Sheikh Abdullah Nasser Khalifa Al Thani.

Persetujuan ini akan berkuat kuasa segera selepas Duta Besar Malaysia di Qatar, Datuk Ahmad Jazri Mohd Johar membuat tindakan susulan dengan kerajaan Qatar. Selain itu rakyat Malaysia juga diberikan kemudahan visa ketibaan (VOA) dan mereka boleh menetap di Qatar selama 60 hari dan tambahan 30 hari lagi jika ada permohonan lanjutan secara percuma.

Pada masa ini, rakyat Malaysia dikenakan bayaran visa sebanyak 100 Riyal Qatar (RM121.70) untuk tempoh kemasukan selama 30 hari dan turut dikenakan jumlah bayaran sama bagi lanjutan 30 hari lagi jika ada permohonan.

3. Kes penipuan dalam talian paling banyak dilaporkan

Kes penipuan dalam talian semakin berleluasa hari ini, lebih menyedihkan ada mangsa yang pernah rugi beribu atau mungkin berjuta-juta ringgit. Dalam satu laporan yang dicatatkan oleh Cyber Security Malaysia, terdapat sebanyak 3,921 kes membabitkan penipuan dalam talian tahun lepas berbanding 3,257 kes pada tahun 2015.

Menteri Sains, Teknologi dan Inovasi, Datuk Seri Madius Tangau berkata penipuan dalam talian merupakan kes paling banyak dilaporkan membabitkan keselamatan siber di Malaysia bagi tempoh lima tahun. Penipuan itu melibatkan pembelian barangan dalam talian, urus niaga perbankan internet, phising dan scam.

4. Ladang ternakan babi di Kuala Langat semakin meningkat

Ladang ternakan babi yang semakin meningkat merisaukan penduduk di sekitar Daerah Kuala Langat apabila terpaksa berhadapan dengan pelbagai masalah termasuk pencemaran alam sekitar sehingga boleh menjejaskan kualiti hidup.

Laporan dari Ketua Audit Negara mendapati Kuala Langat memiliki lebih daripada 132 ladang ternakan babi baik yang beroperasi secara berlesen, mahupun tidak berlesen. Laporan ini sekali gus mengesahkan kebimbangan pelbagai pihak tentang aktiviti ternakan babi di daerah itu yang seolah-olah tidak terkawal.


Berita Tempatan Yang Perlu Anda Tahu Sebelum Keluar Pejabat Hari Ini (N.6)

Sebagai persiapan pilihan raya umum yang ke-14 kali ini, Ketua Polis Negara Tan Sri Khalid Abu Bakar berkata, polis kini sudah bersiap sedia dengan memastikan setiap anggota mendapat latihan mencukupi dari segi mental, perundangan, fizikal dan aset kelengkapan.

“Kami sedang merancang untuk mempersiapkan anggota bagi menghadapi kempen melampau dan ucapan berbentuk hasutan yang menggusarkan masyarakat’, ucap beliau dalam satu perbincangan sempena Persidangan Ketua-Ketua Jabatan Pengurusan dan Institusi Latihan Polis Diraja Malaysia (PDRM) hari ini.

2. Baling cawan kena kepala ibu, anak terima hukuman penjara 9 bulan

Mohd Afiq dijatuhkan hukuman penjara selama 9 bulan oleh Mahkamah Majistret hari ini selepas didapati bersalah mencederakan ibunya di kepala dengan sengaja. Kejadian berlaku di Kampung Che-Lah Mantin, Seremban pada 23 Januari 2017.

Tertuduh merupakan seorang penganggur dituduh dengan sengaja mencederakan ibunya, Siti Bujal, 69 tahun dengan membaling cawan kaca ke bahagian kepala. Dia didakwa mengikut Seksyen 324 Kanun Keseksaan yang jika sabit kesalahan boleh dipenjara maksimum tiga tahun, atau dengan denda atau dengan sebat atau dengan mana-mana dua seksaan itu. Namun, tertuduh masih lagi dalam rayuan memohon supaya hukuman diringankan.

Kalau dah bukan ajal, seorang wanita warga Indonesia berumur 37 yang merupakan seorang pekerja kilang di Shah Alam hampir maut. Beliau dipercayai dipukul, disumbat ke dalam guni dan dicampak ke dalam sungai, bagaimanapun terselamat apabila jasadnya terapung ditemui orang awam.

Sejurus maklumat diterima, anggota polis serta Jabatan Bomba dan Penyelamat Selangor segera bergegas ke tempat kejadian. Mangsa mengalami kecederaan di bahagian betis dan kepala dipercayai dilakukan oleh dua individu yang dikenalinya

Perdana Menteri Malaysia, Datuk Seri Najib Tun Razak menggalakan pengguna Transit Aliran Massa (MRT) untuk memberi maklum balas mengenai perkhidmatan pengangkutan awam tersebut. Pengguna boleh memberi reaksi dari segi perkhidmatan, frekuensi tren, bas pengantara dan sebagainya kepada Rapid KL sebagai pengendali perkhidmatan melalui talian 03-78852585 atau emel [email protected].

Dalam satu catatan yang lain, Perdana Menteri juga berharap perkhidmatan MRT dan bas-bas pengantara di bawah Fasa 1 Laluan Sungai Buloh-Kajang (SBK) telah memanfaatkan pengguna dan penduduk di sekitar kawasan bandar raya.

5. Sebar berita palsu di internet dapat RM10k

Seorang pemuda yang aktif dalam menyebarkan berita palsu di internet mengaku memperoleh pendapatan sehingga RM10,000 atau lebih dalam sebulan. Individu yang hanya mahu dikenali dengan nama Zarif berkata, modus operandi golongan tersebut adalah menjadi penyebar berita palsu hingga memecahbelahkan masyarakat.

Penyalahgunaan medium internet di Malaysia kini semakin membimbangkan, rakyat Malaysia dinasihati untuk lebih berhati-hati dan mengesahkan dahulu berita yang tersebar di media sosial terutama seperti di Facebook, Twitter dan Instagram. Sebaiknya dapatkan berita dari sumber yang dipercayai.


Berita Tempatan Yang Perlu Anda Tahu Sebelum Keluar Pejabat Hari Ini (N.7)

1. Rakyat tidak terbeban jika kerajaan jaga kebajikan rakyat

Tan Sri Muhyiddin Yassin dalam satu kenyataan meluahkan rasa kesal terhadap ekonomi Malaysia yang digambarkan sebagai membebankan rakyat. Melalui ucapannya, beliau berkata “Saya menerima maklum balas keluhan rakyat berkaitan kenaikan harga petrol pada awal bulan ini ketika kos barang-barang keperluan semakin meningkat. Perkara ini mampu ditangani jika kerajaan lebih bertanggungjawab menjaga kebajikan rakyat”.

Beliau turut berpendapat bahawa rakyat tidak akan terbeban dengan kos sara hidup jika bernaung dibawah kerajaan yang tulus menjaga kebajikan rakyat. Sehubungan itu, beliau menyeru rakyat supaya berani bertekad serta bersatu hati melakukan perubahan yang sedang melanda dan merosakkan negara.

2. Penjawat awam terima rasuh direman 4 hari

Dua penjawat awan dan seorang pembantu pengurus syarikat swasta didakwa atas kesalahan bersubahat dan menerima rasuah bernilai lebih darim RM40,000 dikenakan tindakan reman selama 4 hari oleh Mahkamah Majistret Kuantan hari ini.

Suspek akan disiasat mengikut Seksyen 17(a) Akta SPRM 2009 yang memperuntukkan hukuman penjara sehingga 20 tahun atau denda RM10,000 atau lima kali ganda nilai suapan, mengikut mana lebih tinggi.

Jika anda mendaki ke puncak Gunung Kinabalu ketika ini, anda berpeluang melihat sebahagian daripada low peak membeku. Ini kerana suhu sekitar sabah menurun sejak kebelakangan ini. Selain itu, permukaan pada kolam berdekatan puncak gunung itu juga membeku seperti mana tanah tinggi di Asia Tenggara lain kesan tiupan angin sejuk dari Siberia.

Menurut Pengurus Taman Kinabalu Sabah, suhu di gunung itu walaubagaimanapun pernah mencecah di bawah paras sifar Celsius. Daerah Ranau yang terletak di kaki Gunung Kinabalu merekodkan suhu terendah iaitu 15 darjah Celsius, Keningau (16 darjah Celsius), Kudat (20 darjah Celsius) dan Kota Kinabalu (21 darjah Celsius).

4. Saiful kembali bertarung di gelanggang MMA

Atlet seni mempertahankan diri campuran (MMA) Malaysia, Saiful Merican akan kembali beraksi dipentas ONE Championship selepas satu tahun berehat. Kali ini beliau akan menentang lawannya iaitu Burn Soriano dari Filipina. Kejohanan peringkat antarabangsa itu bakal berlangsung pada Jumaat ini (10 Feb) di Stadium Negara, Kuala Lumpur.

Selain daripada itu, lima lagi jaguh MMA Malaysia iaitu Ev Ting, Ann Osman, Keanu Subba, Agilan Thani dan Muhammad Aiman juga turut akan bertanding dalam kejohanan tersebut.

Semperna kempen promosi Malaysia Airlines Travel Fair (MATF 2017), syarikat penerbangan Malaysia Airlines menawarkan diskaun sebanyak 30% untuk semua destinasi popular. Tawaran bermula sejak 8 Febuari sehingga 15 Febuari.

Promosi ini termasuk penerbangan dari Kuala Lumpur ke rangkaian negara ASEAN dan antarabangsa, Kuching dan Miri ke Singapura serta Kota Kinabalu ke Shanghai, Taipei, Tokyo dan Perth. Pelanggan boleh menikmati tambang serendah RM259 pergi dan balik untuk kelas ekonomi antara Kuala Lumpur dan Medan termasuk bagasi 30 kilogram, makanan serta hiburan dalam penerbangan tanpa caj tersembunyi.


Berita Tempatan Yang Perlu Anda Tahu Sebelum Makan Malam Hari Ini (N.9)

1. Kerajaan sedia tambah BR1M jika minyak naik RM3.00 seliter

Menteri Kewangan Kedua, Datuk Johari Abdul Ghani dalam satu kenyataan menegaskan, Kerajaan sangat memahami tekanan kos sara hidup yang dihadapi rakyat terutama buat kumpulan isi rumah berpendapatan rendah (B40) dan sedia menambah wang bantuan 1 malaysia jika harga minyak mencecah RM3.00 seliter.

“Sekiranya harga minyak terus naik melebihi RM3 seliter, kami faham keadaan yang bakal dialami oleh golongan B40 ini. Kerajaan akan mengeluarkan satu mekanisme,” katanya. Selain daripada itu, beliau turut memaklumkan pemberian BR1M sebanyak RM1,200 pada masa ini tentunya tidak mencukupi lagi, oleh itu kerajaan akan meningkatkan jumlah bantuan bagi mengurangkan kesan kenaikan harga minyak.

2. Timbus kolam bauksit elak kemalangan jiwa

Susulan berita 3 kanak-kanak mati lemas akibat kerakusan perlombongan bauksit di Sungai Karang di Kuantan Pahang, pihak berkuasa kini meminta kerjasama dari pemilik tanah persendirian untuk membenarkan mereka menimbus semula bekas lombong tersebut.

Anggota Majlis Keselamatan Aktiviti Air Tan Sri Lee Lam Thye berkata bekas lombong yang dipenuhi air boleh menjadi perangkap maut jika tindakan segera tidak diambil.

3. Bekas tentera mengamuk dan serang kem Seberang Takir, Kuala Nerus

Laporan gembar apabila seorang suspek menyerang kem Seberang Takir, Kuala Terengganu mengamuk dan mencederakan seorang anggota askar di kem tersebut. Suspek bagaimanapun kini sudah ditangkap dan direman selama empat hari sehingga selasa ini.

Suspek yang berusia 41 tahun didapati mempunyai rekod penyakit mental yang juga menjadi punca dia diberhentikan daripada perkhidmatan tentera pada tahun 2007. Sebelum ditamatkan perkhidmatan, dia bertugas di kem tentera di Seberang Takir, Kuala Nerus terbabit.  Sehubungan itu, siasatan awal mendapati suspek melakukan perbuatan itu secara bersendirian dan tidak mempunyai kaitan dengan aktiviti militan Daesh.

4. Hasil getah dicuri selepas harga meningkat

Meskin harga getah meningkat tinggi baru-baru ini, namun ia bukanlah sesuatu yang mengembirakan buat penoreh getah sepenuh masa. Selepas harga getah diumumkan meningkat RM4.80 sekilo, kes pencurian hasil getah juga semakin meningkat dan perkara ini sangat membimbangkan mereka.

Menurut Mohd Khairul Nizan Ahmad dari dari Felda Bukit Ketapang, Kuala Nerang, setiap hari beliau mengalami kerugian apabila 70 daripada 80 kilogram getah beku hilang akibat dicuri pihak yang tidak bertanggungjawab. Mereka berharap pihak berkuasa turut campur tangan dalam membatu kes kecurian getah yang semakin berleluasa ini.

5. Wanita pertama di Malaysia yang positif Zika selamat lahirkan bayi normal

Sebelum ini sangat kecoh tentang virus Zika dan ianya sangat membimbangkan ibu mengandung. Wanita mengandung dari Johor Bahru merupakan mangsa pertama di Malaysia yang dijangkiti virus Zika walaubagaimanapun sudah selamat melahirkan bayi normal.

Memetik laporan hari ini, ibu berusia 28 tahun itu, wanita mengandung pertama di Malaysia yang positif ujian Zika  melahirkan bayinya di sebuah hospital awam di Johor Bahru pada Khamis malam, kata Ketua Pengarah Kesihatan, Datuk Dr Noor Hisham Abdullah.

“Bayi itu dilahirkan dengan saiz kepala normal. Kedua-dua ibu dan bayi dalam keadaan baik,” katanya.


Berita Tempatan Yang Perlu Anda Tahu Sebelum Keluar Pejabat Hari Ini (N.8)

Penceramah terkenal Dr Zakir Naik sekali lagi telah berjaya mengislamkan seorang waraga India yang mengikuti syarahannya di Dewan Kecemerlangan Universiti Malaysia Perlis (UniMAP) pada pagi ini.

Wanita yang dikenali sebagai Shavila berumur 40-an ini dengan rela hati bersetuju mengucap syahadah, pada 11.50 pagi selepas dikatakan berpuas hati dengan jawapan yang diberikan Dr Zakir mengenai konsep Islam dan ketuhanan

Turut menjadi saksi adalah Raja Perlis, Tuanku Syed Sirajuddin Putra Jamalullail serta 600 hadirin lain yang turut hadir.

2. Jumlah mangsa banjir di Perak kekal 148 orang

Dilaporkan jumlah mangsa banjir di Perak setakat hari ini kekal 168 orang daripada 48 keluarga yang ditempatkan di pusat pemindahan sementara di daerah Manjung.

Ketika ini kesemua mangsa banjir telah ditempatkan di Sekolah Rendah Agama Rakyat Padang Serai yang berlarutan sejak 23 Jan lepas.

Banjir di kawasan itu dikenali sebagai ‘banjir termenung’ disebabkan air yang bertakung sejak dua minggu lalu tidak dapat mengalir keluar.

Mahkamah rayuan persekutuan menolak permintaan memberi semula kebenaran kepada Presiden Donald Trump melaksanakan arahan mengekang kemasukan rakyat tujuh negara majoriti Muslim.

Keputusan ini sedikit sebanyak telah memberi kelegaan buat pendatang Syria yang berada di Amerika

Mereka enggan menyanggah keputusan mahkamah lebih rendah yang sebelum ini menggantung arahan eksekutif Trump melarang rakyat negara majoriti Islam memasuki Amerika. Bagaimanapun, status arahan itu mungkin berpindah ke Mahkamah Agung bagi tujuan rayuan.

4. Usaha Jabatan Taman Laut Labuan untuk tingkatkan bilangan penyu berjaya

Hasil kerjasama untuk meningkatkan populasi penyu di sini menyaksikan kira-kira 98 peratus daripada 10,450 biji telur penyu telah berjaya dieram menetas dan dilepaskan ke laut bagi tempoh 2011-2015.

Pembahagian sarang penyu di beberapa lokasi sekitar Labuan ini melihatkan masing-masing berjaya merekodkan jumlah pembiakan yang agak tinggi di setiap lokasi.

Dalam pada itu, usaha untuk meningkatkan populasi penyu ini bakal diteruskan bagi menjamin spesis terancam ini terus wujud di masa akan datang.

5. AirAsia X Tawar Penerbangan Dari KL Ke Hawaii Serendah RM499

Berita baik buat semua traveller di Malaysia, kini anda boleh terbang terus dari Kuala Lumpur ke Hawaii dengan penerbangan tambang murah AirAsia X dengan harga tawaran serendah RM499.00 sahaja.

Laluan destinasi baru AirAsia X ke Hawaii ini akan beroperasi sebanyak empat kali seminggu. Penerbangan dari Kuala Lumpur, Malaysia ke Honolulu, Hawaii melalui Osaka, Jepun bermula pada 28 Jun 2017.

Promosi berkenaan akan bermula 11 Februari hingga 26 Februari 2017 bagi perjalanan dari 28 Jun 2017 hingga 6 Februari 2018. Tempat duduk Premium Flatbed yang memenangi pelbagai anugerah juga turut ditawarkan bermula dari serendah RM2,999.


Berita TV3 Temukan Kembali Keluarga Dengan Gelandangan Terpisah Lebih 20 Tahun

Mungkin agak sukar untuk dipercayai namun itulah yang berlaku kepada sebuah keluarga di Johor apabila ‘menemui’ kembali ahli keluarga mereka yang terpisah sejak 1996 melalui laporan berita yang disiarkan di kaca TV.

Menurut laporan portal Says yang memetik pengguna Twitter, MohdFaizalHasan kejadian itu berlaku melalui satu laporan berita oleh TV3 yang menemubual golongan gelandangan di ibu kota yang membincangkan nasib mereka selepas berkahirnya tempoh Perintah Kawalan Pergerakan (PKP)

Siapa sangka, dari cerita gelandangan ke Jejak Kasih.

Kisah benar menyatukan semula adik-beradik yang terpisah sejak 1996.

(Kredit rakan wartawan di TV3 Juliana Sharin)

*mata masuk habuk pic.twitter.com/uCX8y0kYX4

— MohdFaizalHassan (@f4izalhassan) April 13, 2020

Melalui tangkap layar yang dikongsikan beliau, keluarga lelaki tersebut menyedari gelandangan yang ditemubual itu adalah merupakan ahli keluarga mereka yang terpisah lebih 20 tahun lalu.

Beliau dikatakan telah berhijrah ke Kuala Lumpur pada 1996 sebelum menjadi gelandangan seperti yang disiarkan dalam laporan berita tersebut.

Selepas melakukan pencarian di media sosial, keluarga tersebut akhirnya dapat menghubungi kembali lelaki itu dan turut mendapat peluang untuk bercakap dengannya sendiri.

Tangkap layar perbualan dipercayai ahli keluarga itu juga menjelaskan gelandangan tersebut akan pulang ke rumah keluarganya di Johor selepas tamat PKP nanti.

Berikut adalah sedutan laporan berita tersebut yang disiarkan dalam Buletin Utama oleh TV3 sebelum ini yang menemukan gelandangan tersebut dengan keluarganya dari Johor.

Baca perkongsian kami sebelum ini mengenai prosedur ketat untuk membawa pulang rakyat Malaysia dari luar negara akibat penularan COVID-19 ketika ini.

Pramugara Kongsi Pengalaman Serta Prosedur Ketat Bawa Pulang Rakyat Malaysia Dari Iran

Malaysia Cecah 2,000 Kesembuhan Di Saat Dunia Menghampiri Kes Positif Ke-2 Juta


Berjalan Kaki Dapatkan Bantuan Selepas Kereta Masuk Longkang Besar Di Subang

Sejak pagi tadi tular beberapa perkongsian gambar seorang pemuda yang dipenuhi dengan lumpur selepas difahamkan terselamat dalam kemalangan berhampiran berhampiran Jalan Lapangan Terbang Subang, Selangor.

Menurut perkongsian asal yang dikongsikan netizen di media sosial, beliau sebelum ini dipercayai telah kemalangan sehari sebelum dilaporkan dijumpai semalam. Bagaimanapun, menurut laporan di dada-dada akhbar tidak dinyatakan waktu sebenar kejadian berkenaan.

Walaupun keadaan keretanya dilihat mengalami kerosakan teruk dan remuk di bahagian atas serta terhumban ke dalam longkang besar, namun beliau dilaporkan terselamat sehingga berjaya mendapatkan bantuan.

Menurut laporan Sinar Harian yang memetik Ketua Polis Daerah Petaling Jaya, Asisten Komisioner Nik Ezanee Mohd Faisal, pihak polis menerima maklumat mengenai kejadian itu pada jam 6.30 petang semalam.

Kemalangan itu menurut pihak polis berlaku selepas kereta Proton Saga dipandu mangsa berusia 24 tahun itu terbabas ke dalam longkang besar di Bulatan Subang.

Mangsa memaklumkan kepada pihak polis telah keluar dari kenderannya dan berjalan sehingga 300 meter untuk mendapatkan bantuan di Pos Bantuan Malaysia Airport Berhad (MAB) berhampiran kawasan kemalangan.

Pemeriksaan awal di lokasi kejadian mendapati beliau hanya terseliuh tangan kiri dan telah dibawa ke hospital untuk rawatan lanjut.

Baca juga perkembangan semasa dalam dan luar negara yang pernah kami kongsikan sebelum ini melalui pautan di bawah.

Selepas Pendakwah Selebriti, YouTuber Dengan Ratusan Ribu ‘Subscriber’ Pula Didakwa Mencabul

Dua Polis Di Kelantan Ditahan Selepas Disyaki Cabul Dan Peras Ugut Pasangan Kekasih

Gopoh Mahu Jadi Terawal, Pembeli Tertipu Dengan Iklan Jual ‘PS5’ Ini


Berjaya Atasi Filem Fast X, Polis Evo 3 Kaut RM3.4 Juta Pada Hari Pertama Tayangan

Selain filem Fast X, kini Polis Evo 3 pula menjadi bualan hangat di kalangan peminat tempatan. Filem Polis Evo 3 membuktikan kecemerlangan pada hari pembukaan di pawagam-pawagam tempatan dengan kutipan keseluruhan sebanyak RM3.4 juta.

Jumlah tersebut sekali gus menjadikan kutipan Polis Evo 3 melebihi dua kali ganda pada hari Khamis, sekali gus mendominasi carta kutipan pawagam. Bahkan, Polis Evo 3 terbitan Astro Shaw bersama Skop Productions dan TGV Pictures turut tular di media sosial dengan maklum balas positif diberikan oleh penoton.

Kutipan ini membuktikan ia berjaya mengetepikan filem antarabangsa, FAST X dengan kutipan melebihi 2 kali ganda semalam, sekali gus mendominasi carta kutipan pawagam.

Penerbit Eksekutif Polis Evo 3 merangkap Naib Presiden, Ketua Astro Shaw & Perniagaan Melayu Nusantara , Raja Jastina Raja Arshad berkata, pihaknya bersyukur dengan sokongan penonton terhadap Polis Evo 3 yang amat luar biasa.

“Kami rasa amat berbesar hati apabila penonton memilih karya tempatan untuk dijadikan tontonan dan dikesempatan ini saya ingin ucapkan jutaan terima kasih kepada semua yang sudah menyaksikan Polis Evo 3 di pawagam.

“Momentum positif ini membuktikan penonton kita masih meletakkan kepercayaan pada karya tempatan. Kami harap penonton akan berpuas hati serta terhibur selepas menyaksikan Polis Evo 3.

“Kejayaan filem tempatan mengatasi kutipan filem antarabangsa ini juga selaras dengan tagline Polis Evo 3 iaitu ‘Kita Lagi Kuat Boh’,” katanya menerusi kenyataan yang dikeluarkan.

Polis Evo 3 mengisahkan mengenai Inspektor Khai dan Inspektor Sani kembali dengan misi terbaru dan kali ini pasukan mereka disertai Inspektor Dani, Inspektor Julie dan Inspektor Dell yang mempunyai kepakaran berbeza.

Keadaan bertambah rumit apabila sasaran seterusnya adalah Inspektor Khai. Persahabatan Inspektor Khai dan Inspektor Sani diuji apabila menyedari suspek yang diburu mempunyai kaitan dengan kisah silam Inspektor Khai.

Sedikit informasi tambahan buat pembaca, Polis Evo (2015) mencatat rekod sebagai filem tempatan pertama menembusi kutipan box office lebih RM18 juta dan Polis Evo 2 (2018) memungut jumlah box office RM23 juta.


15 Tip Travel Ke Istanbul, Turki Buat Backpacker

3 tahun sudah aku menetap dan berniaga di kota besar yang pernah menyimpan sejarah kegemilangan Empayar Uthmaniah satu ketika dulu ini.

Sebagai seorang yang berpengalaman tinggal di Turki dan menjalankan perniagaan berasaskan tour melalui Aku Dan Istanbul, aku ingin berkongsi 15 perkara berikut yang mungkin boleh dijadikan panduan buat anda yang akan travel ke sini.

Pilih hotel di sekitar Sirkeci. Kedudukan Sirkeci ini antara Sultan Ahmet dan Spice Bazar. Jaraknya berjalan kaki sahaja. Dekat dengan tempat makan murah, stesyen tramvay, tempat shoping murah & Bosphorus cruise.

Baca: 6 Jenis Hotel Di Turki Yang Anda Perlu Tahu Sebelum Buat Tempahan Bilik

Sebelum duduk makan pastikan lihat harga pada menu dahulu. Tetapi sesetengah tempat walaupun harga makanannya mahal, boleh dimakan untuk 2 orang kerana hidangannya banyak.

Rasa makanan Turki berlainan dengan makanan Malaysia yang penuh rempah dan pedas. Makanan Turki agak kurang dari segi rasanya terutamanya makanan untuk sarapan.

Mereka hanya makan roti, jem, buah, keju & zaiton. Jika tekak anda sememangnya selera Melayu yang memerlukan makanan pedas anda disarankan membawa cili sos, sardin atau apa-apa yang pedas.

Nasi agak mudah untuk didapati di Turki cuma rasanya agak berlainan kerana ia dimasakkan dengan mentega. Harga nasi juga agak mahal sekitar 4 – 6 Lira semangkuk kecil.

Tukar duit euro di Malaysia kemudian tukar duit Turki Lira di Istanbul.

Jangan tukar duit di pengurup wang di lapangan terbang kerana mereka mengenakan caj 4%. Pengurup wang yang dengan rate berpatutan boleh didapati dalam Grand Bazar dan di stesen tram Aksaray dan Laleli.

Cara yang lebih baik untuk uruskan wang anda sewaktu travel di sini adalah dengan mengaktifkan pengeluaran antarabangsa kad ATM Malaysia anda sebelum keluar negara.

Kadar tukaran bank-bank Malaysia berikan selalunya lebih baik, cuma perlu bayar caj pengeluaran antarabangsa sebanyak RM10.60 (tertakluk pada bank masing-masing).

Cuma ada sesetengah bank Turki akan mengenakan caj 4%. Mereka akan menyatakan di skrin sebelum anda tekan “OK” untuk pengeluaran duit. Jika anda tidak setuju boleh batalkan transaksi dan cari bank lain.

Antara bank Turki yang ok ialah ING bank, AK bank, Kuveyt bank dan Vakif bank. Bank-bank ini boleh mengeluarkan 3350 Lira (RM5000) sekali transaksi.

i. Musim sejuk harga lebih murah dan boleh bermain salji cumanya kena tahan sejuk. Waktu siangnya juga pendek. Musim sejuk sekitar bulan Disember sehingga Mac.

ii. Musim bunga paling cantik bermula 1 April sehingga 30 April. Cuaca panas tetapi berangin sejuk. Istanbul dipenuhi dengan bunga tulip.

iii. Musim panas sekitar Mei sehingga September. Waktu siang lebih panjang, banyak aktiviti boleh dilakukan. Harga hotel naik 2 kali ganda dari biasa. Pelancong memenuhi Turki sekitar musim ini.

iv. Musim luruh sekitar Oktober dan November. Cuaca tidak panas cuma kadangkala hujan. Istanbul mulai lengang dengan pelancong. Daun-daun maple kuning keemasan boleh dilihat sekitar bulan November.

Kebanyakkan orang Turki tidak tahu bertutur bahasa Inggeris. Mereka yang tahu bertutur bahasa Inggeris mungkin hanya boleh dijumpai di kaunter hotel atau bazar-bazar.

Hampir kesemua tandas Turki mengenakan bayaran sebanyak 1 Turkish Lira (bersamaan RM1.50). Ketika musim sejuk mungkin anda lebih kerap ke tandas.

Jadi setiap kali ke restoran gunakan tandas restoran atau stesyen minyak bagi menjimatkan duit tandas anda.

Bazar yang popular di Turki ialah Grand Bazar dan Spice Bazar. Grand bazar lebih banyak barang-barang pilihan cumanya harga lebih mahal daripada Spice bazar.

Pastikan anda minta diskaun sehingga 60% di Grand Bazar! Peminat barangan kulit boleh dapatkan harga lebih murah di Bursa.

Istanbul ada 2 lapangan terbang. Pertama, lapangan terbang Ataturk, dan yang kedua lapangan terbang Sabiha Gochen.

Pilih lapangan terbang Ataturk kerana ia lebih dekat dengan Sultan Ahmet. Sabiha Gochen pula terletak di bahagian Asia.

Jika anda melancong ke Turki pada musim sejuk, pastikan anda sudah mengambil air wuduk ketika di hotel.

Ini bagi mengelakkan anda tidak tahan dengan kesejukan jika mengambil wuduk di luar. Kebanyakkan tempat wuduk di masjid-masjid di sini tidak mempunyai heater.

Turki adalah negara yang tidak mesra wifi. Lapangan terbang dan restoran kebanyakkannya tidak mempunyai kemudahan wifi. Simkadnya pula agak mahal.

Biasanya simkad beserta internet 1GB berharga 70 – 80 Lira. Jika anda bersama teman, mungkin boleh beli satu simkad beserta pakej internet 3GB. Aktifkan hotspot dan berkongsi dengan teman-teman anda.

Kad ini sangat berguna untuk anda berjalan sekitar Istanbul. Kad ini boleh digunakan untuk semua train, bas, feri, cable car di Eyup Sultan dan tandas. Kad ini berharga 7 Lira.

Boleh dibeli di mesin kad tramvay di tingkat bawah lapangan terbang Ataturk. Juga boleh didapati di kiosk-kiosk sekitar stessen tram.

Di Turki tiada kes ragut, penyeluk saku dan sebagainya. Tetapi akviti scammer dan ‘pow’ pernah berlaku kepada pelancong Malaysia. Contohnya:

i. Jika anda disapa oleh orang Turki yang mengajak anda minum kopi di pub, jangan sesekali mengikutinya. Anda mungkin terpaksa bayar harga secawan kopi yang bernilai 500 USD.

ii. Naik teksi bermeter, jika tidak kemungkinan anda di ‘pow’ oleh pemandu teksi adalah tinggi. Tetapi kebanyakkan teksi di Turki mempunyai meter yang sah.

Berjalanlah ke Turki dengan niat untuk mempelajari sejarah dan budaya yang ada di Turki. Kegemilangan Islam memerintah 2 per 3 dunia pernah ada di sini.

Lihat bagaimana cara orang Turki hidup atau bagaimana mereka menjaga kebersihan. Jangan pulang dari Turki sekadar dengan gambar selfie penuh di album. Yang baik jadikan teladan, yang buruk jadikan sempadan.

Baca lagi: 22 Aktiviti Menarik Yang Boleh Anda Lakukan Bila Travel Ke Cappadocia Turki


Berjaya Bantu Pelajar Lulus Cemerlang, MCPlus Tampil Dengan Seminar SPM Terbesar Malaysia

Debaran SPM makin terasa. MCPLUS mengadakan satu tindakan luar biasa untuk membantu calon SPM skor! Untuk pengetahuan semua, MCPlus merupakan pusat tuisyen online terbesar negara yang telah berjaya menghasilkan beribu pelajar cemerlang.

Bayangkanlah, dalam masa dua tahun sahaja mereka sudah bimbing lebih daripada 300,000 pelajar di seluruh negara. Tak ke hebat tu?

Komited dalam menjalankan tanggungjawab mereka selaku pengajar, MCPlus kini dalam misi untuk membantu calon SPM ’05 mendapatkan keputusan cemerlang.

Mereka telah merangka satu pelan khusus bagi meningkatkan markah pelajar. Pelan yang dikenali sebagai MegaPlan SPM ini, merupakan satu karya hebat daripada sekumpulan pendidik yang yakin bahawa semua calon SPM mampu skor. Apa yang penting, calon-calon ni perlu ikut strategi yang tepat.

Kalau anda nak tahu, rancangan MegaPlan SPM dibahagikan kepada 3 fasa dan calon-calon bakal dibimbing oleh 32 tutor terbaik yang telah dilatih untuk mengajar secara atas talian.

Fasa 1- Seminar BOOSTER selama 18 jam dijalankan PERCUMA untuk pelajar SPM seluruh Malaysia.

Fokus utama fasa 1, ialah bahagian paling sukar untuk skor bagi setiap subjek. Bukan apa, MCPlus mahu membantu meningkatkan keyakinan pelajar akan kebolehan diri untuk skor dalam setiap subjek yang diambil.

Fasa 2- Seminar ALL OUT SPM selama 222 jam yang INTENSIF PADU. Cover keseluruhan subjek tingkatan 4 & tingkatan 5

Lebih intensif dan padat dengan pelbagai perkongsian ilmu, tutor akan cover seluruh silibus tingkatan 4 dan tingkatan 5 di fasa 2 dengan modul istimewa.

Modul bagi fasa 2 bukan biasa-biasa sebaliknya, modul ini telah dibincangkan dan dibahaskan oleh para tutor bagi memberikan impak besar kepada pelajar.

Fasa 3- Seminar STRATEGISE selama 18 jam juga dijalankan secara PERCUMA untuk pelajar SPM seluruh Malaysia.

Melengkapkan fasa 1 dan fasa 2, fasa 3 merupakan seminar yang menekankan pembahagian markah dan teknik penskoran setiap subjek SPM. Perkara ini akan membuat pelajar jadi lebih peka dengan topik yang menawarkan lebih banyak markah.

Selain itu, pelajar akan turut dibekalkan dengan teknik-teknik khas terutamanya untuk matapelajaran seperti matematik dan matematik tambahan.

Andainya pelajar mengikuti rapat ketiga-tiga fasa MEGAPLAN SPM kelolaan MCPlus, skor SPM bukan lagi hanya satu impian, tetapi adalah realiti.

Maklumat lanjut berkaitan MCPlus dan ALL Out SPM Seminar boleh didapati di https://mcplus.my/


Berjaya Bida Harta Sajat Bernilai RM132,000, Pembida Dipercayai ‘Ghaib’ Ke Luar Negara

Umum mengetahui, aset milik usahawan kosmetik, Sajat atau nama sebenarnya Muhammad Sajjad Kamaruz Zaman dilelong pagi semalam dari rumah yang beralamat di Kota Damansara.

Akan tetapi, kecoh di media sosial semalam apabila pembida harta lelongan milik Sajat bernilai RM132,000 tidak dapat dihubungi dan menghilangkan diri. Menurut laporan, lelaki bernama Mohammad Syazwan Ahmad Fiesol itu menghilangkan diri selepas memaklumkan mahu melakukan bank draf setelah tamat sesi bidaan.

Sementara itu, tular di Facebook seorang netizen bernama KJ Nilam berkongsikan semula laporan mStar serta membuat spekulasi identiti pembida itu disyaki kenalan kepada seorang lagi usahawan itu.

Malah, rata-rata netizen mendakwa lelaki terbabit adalah PA kepada usahawan kosmetik Datuk Aliff Syukri selepas mencari akaun Facebook didakwa milik Mohammad Syazwan.

Terbaharu, Mohammad Syazwan dilaporkan telah ke luar negara untuk bercuti dan perkara itu dikongsikan olehnya sendiri di Facebook miliknya. Dalam perkongsiannya itu juga, Syazwan mengucapkan terima kasih kepada Aliff Syukri dan isteri kerana memberikan peluang kepadanya melancong ke luar negara.

Walau bagaimanapun, Aliff Syukri tidak mahu mengeluarkan sebarang kenyataan berhubung isu tersebut. Untuk rekod, kesemua 39 barangan yang dilelong perlu dibida secara pukal bermula dengan harga RM75,000.

Terdahulu, peguam Nurul Hafidza menjangkakan lelaki itu dihantar oleh individu lain yang berniat menangguhkan lelongan. Malah, lelaki berkenaan juga tidak menandatangani apa-apa kontrak yang sepatutnya.

Nurul Hafidzah selaku peguam mewakili OWA Resources Sdn. Bhd menyifatkan tindakan pembida tersebut seolah-olah melakukan satu penghinaan kepada mahkamah apabila melarikan diri selepas berjaya dalam bidaan.

Oleh itu, satu lagi sesi lelongan harta benda Sajat akan diadakan semula pada tarikh yang akan diumumkan kelak dan dijangka pada minggu hadapan.

Sementara itu, kami kongsikan beberapa artikel berkaitan Sajat pada pautan di bawah ini.

Sajat Mengaku Tukar Jantina, Rasa Diri Dijadikan Kambing Hitam Untuk Alih Perhatian Isu Lain

Selepas Ditahan Di Thailand, Timbul Dakwaan Sajat Sebenarnya Lari Daripada Hutang?


Berjaya Bintangi Filem Marvel Shang-Chi, Ronny Chieng Akui Masih Setia Pada Malaysia

Pelakon kelahiran Malaysia yang membintangi Shang-Chi, Ronny Chieng akui bahawa dia masih rakyat Malaysia dan setia bersama negara ini sambil mengucapkan Selamat Hari Malaysia.

Dalam ciapan yang dimuat naik oleh Marvel Studios Malaysia, Ronnie yang lahir di Johor membuktikan apa yang membuatkan dia sebahagian dari Malaysia sambil mempamerkan kebolehan Bahasa Malaysia.

Ronnie kemudiannya menunjukkan pasport Malaysia bagi membuktikan bahwa dia masih orang Malaysia dan dengan nada jenaka, dia akui masih menggunakan ‘lah’ dan ‘meh’ dalam bahasa sehariannya.

Our very own, JB-born, Ronny Chieng shares what (still) makes him Malaysian at heart! 😎 Catch him as Jon Jon in Marvel Studios’ Shang-Chi and the Legend of the Ten Rings, (finally) in Malaysian cinemas 7 October. #ShangChiMY

Find out more: https://t.co/8ATFzy7vNB pic.twitter.com/mxPreBtmiE

— Marvel Studios Malaysia (@MarvelMalaysia) September 16, 2021

Dia yang juga pelakon filem The Crazy Rich Asia turut mengucapkan selamat Hari Malaysia kepada rakyat Malaysia dan mengakhiri klip tersebut dengan ucapan Malaysia Boleh. Ciapan Marvel Studios Malaysia telah ditonton lebih dari 20,000 kali dan mendapat lebih daripada 400 suka.

Klip berdurasi satu minit dua saat itu juga merupakan sebahagian daripada promosi Marvel Studios untuk filem terbaharu mereka, Shang-Chi and Legends of the Ten Rings.

Sudahkah anda menonton Shang-Chi? Difahamkan bahawa penjahat di dalam filem tersebut sudah muncul sejak Iron Man pertama lago. Klik pautan di bawah untuk membaca.

Penjahat Dalam Shang-Chi Sudah Wujud Sejak Filem Iron Man Pertama Lagi

Sebelum Bintangi Filem Marvel Shang-Chi, Simu Liu Adalah Model Biasa Untuk ‘Stock Photo’


Berjaya Miliki Rumah Dan Kedai Di Indonesia, Lelaki Ini Bersyukur Dapat Bekerja Di Malaysia

Lelaki dari Indonesia yang berasal dari Kabubapaten Pati, Jawa Tengah ini mengaku bahawa penghijrahannya ke Malaysia adalah ‘rahsia’ yang telah mengubah hidupnya 360 darjah.

Beliau yang pernah menetap di Malaysia selama 8 tahun mengakui walau pun jarak antara dua negara itu dekat, tetapi tujuan asalnya bekerja di Malaysia adalah untuk mengubah kehidupannya.

Setelah bekerja lama di Malaysia, hasilnya dapat dilihat apabila lelaki ini mengaku beliau berjaya membuka sebuah kedai dan membina sebuah rumah untuk kelangsungan hidupnya di Indonesia.

Video yang dimuat naik oleh Bang Ray ini telah mendapat sambutan dengan 89,000 tontonan di kalangan para penonton di Indonesia dan Malaysia.

Jika anda mahu mengetahui lebih lanjut mengenai Indonesia, klik pautan di bawah.

Peminat Indonesia Cipta Teori Konspirasi Baharu, Ahmad Dhani Sekarang Adalah ‘Ahmad Dhani Clone”


Berjaya Buktikan Kewujudan Saka Secara Saintifik, Penyelidik Mahu Tubuhkan Makmal Kaji Makhluk Halus

Setelah berjaya mengesan kewujudan saka dalam kalangan 10 pesakit mereka sebelum ini, tiga penyelidik dari Universiti Malaysia Kelantan ini bercadang untuk mewujudkan sebuah makmal khusus bagi tujuan kajian berkaitan makhluk halus.

Tiga penyelidik itu sebelum ini dikatakan berjaya mengesan kewujudan mahkluk halus dalam badan pesakit diganggu saka dan makhluk halus melalui parameter elektrik yang dikenali sebagai ‘Winaura’.

“Winaura’ seperti dilaporkan Harian Metro sebelum ini mampu untuk mengesan kewujudan makhluk halus itu melalui aura warna badan mereka yang bertindak balas terhadap alat tersebut.

Menurut penyelidik, mereka yang mempunyai saka akan dikesan mempunyai banyak aura merah melalui alat tersebut.

“Jika mereka memang ada saka, biasanya mereka akan berubah laku, bebola mata akan merah, tidak selesa, marah dan sebahagiannya akan melakukan pergerakan pelik seperti menari dan sebagainya.

“Perkara ini akan berlaku dalam tempoh yang pantas, kurang sesaat, jadi masa itu kita buat pemerhatian dan mencatat kajian ke atas mereka untuk kajian selanjutnya

“Selepas itu mereka diberi bacaan ayat ruqyah, surah al-Fatihah, Qursi dan Yassin serta muzik ulik mayang bagi merangsang minda luar sedar pesakit,” kata salah seorang penyelidik.

Menurut mereka juga, penemuan ini bukan sahaja akan dapat memaklumkan pesakit sama ada sakit yang dialami itu berpunca dari saka atau penyakit lain tetapi mereka juga akan dapat mengelakkan daripada ditipu ketika pergi mendapatkan rawatan alternatif.

Kejayaan tersebut mendorong mereka untuk mencadangkan agar sebuah makmal khas yang lengkap dengan peralatan dan mesin yang sesuai bagi meluaskan lagi kajian yang dijalankan mereka.

Tujuan pembinaan makmal khas ini juga adalah bagi membuktikan kepercayaan spiritual ini melalui kaedah saintifik.

Antara kajian yang bakal dijalankan sekiranya makmal tersebut diwujudkan adalah mengkaji kebolehan bomoh serta fenomena histeria yang sering berlaku dalam kalangan pelajar sekolah di negara ini.

Kami juga pernah berkongsi kisah tentang sebuah hotel yang terbiar di Taiping dan dikatakan turut mempunyai kisah misteri di sebaliknya. Klik pautan untuk membaca.

Kisah Hotel Peninggalan British ‘Berhantu’ Di Taiping Yang Ramai Tidak Tahu

5 Legenda Hantu Yang Terkenal Dan Menyeramkan Di Malaysia

Netizen Berbalah Tentang Kesahihan Rakaman Video Penampakan ‘Hantu’ Dari Indonesia Ini


Berjaya Cipta Fenomena, Netflix Bakal Keluarkan Siri Money Heist Versi Korea Buat Para Peminat

Ya, anda tidak salah baca, siri Popular ‘La Casa De Papel’ atau lebih dikenal dengan ‘Money Heist’ bakal diadaptasi ke versi Korea tidak lama lagi!

Rundingan untuk penghasilan semula siri popular ini telah pun dibuat sejak dari bulan Jun lagi oleh syarikat produksi Korea, BH Entertainment bersama produksi Content ZIUM. Baru-baru ini, penghasilan semula siri ini telah pun disahkan oleh produksi Korea.

Menurut laporan, siri yang bakal menemui penonoton ini nanti bakal menampilkan plot yang hampir serupa dengan versi asal cuma ia akan dibuat di Korea.

Alex Pina yang merupakan penerbit asal siri ini mengatakan bahawa beliau sangat teruja dengan penghasilan semula siri ‘Money Heist’ versi Korea ini.

“Konten dari Korea Selatan telah menarik minat penonton dari segenap dunia, sama seperti siri ‘Money Heist’. Oleh sebab itu, kami sangat tertarik untuk melihat potensi siri ini dalam versi Korea dan saya sangat teruja untuk melihat sambutan siri ini di sana,” Kata Alex.

Siri ini bakal diarahkan oleh Kim Hong-sun, direktor yang terkenal dengan beberapa drama popular seperti ‘Son: The Guest’ , ‘Voice’ , dan ‘Black’. Lakonlayar buat siri ini pula bakal ditulis oleh Ryu Yong-jae dan pasukannya yang pernah terlibat dengan siri tvN yang berjudul ‘Psychppath Diary’.

BH Entertainment yang pernah mengekuarkan drama seprti ‘A Single Rider’ dan ‘Miss Baek’ bakal menjadi penerbit siri ini bersama Content ZIUM, syarikat produksi yang telah menghasilkan drama popular lakonan Park Seo-joon bertajuk ‘Itaewon Class’ dan drama lain seperti ‘Go Back Couple’ dan ‘Run On’.

Perkhabaran tentang penghasilan semula drama ini ternyata mendapat sambutan positif dari peminat siri ‘Money Heist’. Rata-rata dari mereka cukup teruja dengan berita tersebut dan tak sabar untuk mengetahui siapakah pelakon yang bakal membintangi siri drama ikonik ini.

No one have a problem with this bcs we know they aint gonna ruin it https://t.co/Gnfwbz0u2m

These ppl helped make 2 of my fav kdramas and now they're coming together to make the money heist remake?? It's gonna be so good omg

— Evie 🍃🦋 (@EvieLutionary) December 2, 2020

omg i just realized there’s gonna be a korean remake of money heist 😭 really looking forward to it

Korean remakes always end up being successful so, I'm excited for this one! https://t.co/jSdGCTjOJP

— N A N I E ⚡🌺 (@Nana_Unni) December 1, 2020

Sementara menunggu penghasilan siri ini, apa kata anda tonton filem thriller ‘The Call’ yang sedang trending di Netflix. Klik pautan di bawah untuk ketahui 5 sebab kenapa filem tersebut boleh trending.

‘Trending’ Di Netflix, Ini 5 Sebab Kenapa Anda Patut Tonton Filem The Call

Filem Puteri Gunung Ledang Bakal Ditayangkan Di Netflix Bermula 26 November Ini

Laman Ini Bolehkan Anda Menentang Beth Harmon Yang Popular Menerusi Siri Netflix


Berjaya Cipta Fenomena, Pasar Raya Ini Sediakan Rak Khas Bahan Minuman Resipi Khairul Aming

Kalau disebut nama Khairul Aming, boleh dikatakan hampir semua rakyat Malaysia mengenalinya. Beliau selalu menghasilkan video masakan dan pada setiap bulan Ramadan, ramai orang ternanti-nanti menu yang akan dikongsikan olehnya.

Percaya atau tidak, pengaruh Khairul Aming dalam kalangan rakyat Malaysia cukup besar? Bayangkan, penjualan Sambal Nyet pun laku keras, apalagi barangan untuk membuat resipi yang dikongsi olehnya setiap hari.

Terbaharu, seorang pengguna Twitter @neyrashazeyra telah berkongsi sekeping gambar yang menunjukkan bahan-bahan masakan di satu sudut di sebuah pasar raya.

Ruangan ayaq @khairulaming acik staff tu cakap pic.twitter.com/BX7BQWRZOY

— N E Y R A (@neyrashazeyra) March 28, 2023

Menerusi gambar tersebut, dapat dilihat rak khas menampilkan bahan-bahan yang digunakan oleh Khairul Aming untuk membuat minuman dalam videonya baru-baru ini.

Ini menunjukkan ada pasaraya yang menyediakan sudut khas untuk memudahkan pelanggan membeli bahan-bahan untuk mencuba menu dikongsikan Khairul Aming.

In case you wonder how influential @khairulaming is. https://t.co/7MIml4NlHb

Bila bos kau keep up with the trend and seize the opportunity for your sales and Marketing. https://t.co/h2XrY97OIA

— Nobody (@RaymondRahman) March 30, 2023

guys, we're living in @khairulaming era. for the next 40 years, i'll be telling my grandchildren about how some random dude who made cooking videos manage to have his own section in every corner of this nation's supermarket. https://t.co/Y5wvQWshZR

— hafiz | Marquis de Gramont (@cygaraga) March 29, 2023

Lol i literally saw this few days ago when doing some grocery shopping and no wonder the susunan reminded me of khairulaming’s recipe https://t.co/On97uYJRYH

Perkongsian tersebut telah meraih perhatian orang ramai dan segelintir netizen mengatakan mereka juga perasan akan perkara itu di pasar raya lain. Malah, ada juga netizen mengatakan inilah pengaruh kuat Khairul Aming sehingga pasar raya pun ‘up to date’ dengan menu harian dikongsinya.


Berjaya Corporation Berminat Bangunkan Projek Kereta Api Laju Dari Kuala Lumpur Ke Singapura

Pengangkutan awam yang cekap dan efisyen merupakan perkara utama yang diperlukan oleh para pengguna pada hari ini.

Terbaharu, Berjaya Land menubuhkan unit perniagaan rel, Berjaya Rail Sdn Bhd dalam usahanya untuk menceburi segmen kereta api dengan tumpuan terarah kepada projek Kereta Api Berkelajuan Tinggi (HSR).

Dalam satu kenyataan, Berjaya Land berkata ia akan terbabit dalam proses permintaan maklumat yang dilaksanakan oleh MyHSR Corp Sdn Bhd, syarikat di bawah Kementerian Kewangan.

“Berjaya Rail akan menjalankan perniagaan yang membabitkan pembinaan kereta api dan kereta api bawah tanah, reka bentuk, pembekalan dan pemasangan sistem kereta api, pembangunan hartanah berorientasikan transit (TOD), perkhidmatan perundingan dan latihan untuk penyelesaian teknikal yang berkaitan,” katanya.

Bagi tujuan itu juga, Berjaya Rail dalam kenyataan itu mengumumkan pelantikan Farizul Baharom sebagai Pengarah dan Ketua Pegawai Eksekutif (CEO).

Berjaya Land berkata, Farizul mempunyai pengalaman yang pelbagai termasuk pernah menjadi Penasihat Khas kepada Menteri Pengangkutan, Ketua Pejabat Pengurusan Projek untuk LRT3 di Prasarana Malaysia Bhd, Ketua Undang-undang & Ketua Rel Rentas Sempadan bagi HSR dan Sistem Transit Rapid (RTS) Johor Bahru-Singapura (RTS) di bawah Suruhanjaya Pengangkutan Awam Darat (SPAD).

“Sebagai tambahan, Farizul akan disertai oleh lembaga pengarah yang berpengalaman terdiri daripada mereka yang berpengalaman dalam kejuruteraan, kewangan dan perbankan, pembangunan hartanah serta perundingan dua hala rentas sempadan untuk pengangkutan infrastruktur dan perkhidmatan,” katanya.


Berjaya Dapat ‘Straight A’ Dalam SPM, Cikgu Hadiahkan Konsol PS5 Kepada Pelajar Cemerlang

Seorang pelajar Sijil Pelajaran Malaysia (SPM) 2022, Shaik Amir, memperolehi hadiah sebuah PlayStation 5 (PS5) selepas berjaya mendapat keputusan cemerlang dalam peperiksaan di Maktab Sultan Ismail.

Menerusi perkongsian Siva Gopalakrishnan di Facebook, beliau memberikan hadiah tersebut kepada pelajar berkenaan setelah memperoleh keputusan semua ‘A’ dalam subjek yang diambil.

Tambah beliau lagi, Shaik merupakan seorang yang rendah diri dan rajin. Pelajar itu juga minat dalam bermain permainan video namun tidak mempunyai konsol PS yang diidamkan.

Sementara itu, guru praktikal terbabit dilaporkan turut memberikan dua lagi hadiah kepada pelajarnya, Firman dan Imran yang berupa oil panting dan Nintendo Switch.

Jelasnya lagi yang menyatakan sedia membuat kelas tuisyen tambahan, kedua-dua mereka merupakan pelajar yang baik dan rajin dalam menimba ilmu.

Difahamkan Firman merupakan seorang pelajar yang kehilangan ayah sejak berumur 5 tahun lagi. Jadi, beliau  memberikan pelajar itu oil painting sebagai kenangan bersama ayah dan umi dia sebab dua minggu sebelum SPM dia mula rindu arwah ayahnya.

Manakala Imran merupakan pelajar yang rajin bertanya dan berusaha sedaya upaya untuk membaiki markah Addmaths. Walaupun beliau sudah habis praktikal Imran tetap whatsapp dan tanya berkaitan soalan-soalan Addmaths, jika ada sebarang masalah.

Jadi, beliau menghadiahkan Nintendo kepada Imran kerana kesungguhan dalam belajar di samping menghormati guru-guru di sekolah itu. Kami mengucapkan tahniah kepada para pelajar yang berjaya mendapatkan keputusan yang cemerlang pada SPM 2022 kali ini.


Berjaya Elak Kereta Saga Cuai Semasa ‘U-Turn’, Pemandu Lori Ini Raih Pujian Netizen

Secekap mana kita mengawal kenderaan, terkadang ada sahaja kenderaan lain cuai yang boleh menyebabkan kita bersama-sama terlibat dalam kemalangan tidak diminta oleh mana-mana pihak.

Baru-baru ini tular di TikTok @rojang4, sebuah rakaman dashcam sebuah lori menunjukkan ada kereta Proton Saga membuat pusingan-u tanpa secara tiba-tiba sehingga menyebabkan lori tersebut terpaksa masuk ke laluan bertentangan untuk mengelak daripada berlakunya kemalangan yang lebih serius.

Rakaman tersebut telah menarik perhatian pengguna TikTok lain untuk meninggalkan komen pada video itu dengan memuji kecekapan pemandu lori dan menyatakan bahawa bukan semua kemalangan jalan raya yang melibatkan lori berpunca dari kenderaan bersaiz besar itu.

Pada masa yang sama, ada yang menekankan betapa pentingnya menggunakan dashcam pada setiap kenderaan supaya mudah mencari ‘bukti’ sekiranya berlaku sebarang insiden yang tidak diingini.

Nasib baik ketika kejadian tersebut berlaku, tiada kenderaan yang lain berada di laluan bertentangan bagi membolehkan lori tersebut mengelak Proton Saga tersebut. Jika tidak, mungkin kemalangan lebih teruk boleh berlaku ketika waktu itu.

Walaupun kedua-dua kenderaan tersebut mengalami kerosakkan yang ‘kecil’, namun ia menjadi iktibar yang ‘besar’ buat orang ramai supaya sentiasa berhati-hati dan memberikan tumpuan semasa berada di atas jalan raya.

Terbukti bersalah tetapi wanita ini menafikan lalu menyebabkan netizen mengecamnya. Klik pautan di bawah untuk baca lebih lanjut.

Jadi ‘Punca’ Kemalangan Dan Tidak Mengaku Bersalah, Pemandu Myvi Ini Dikecam Orang Ramai

Myvi Salah Jalan, Buat ‘Potongan Tajam’ Hingga Nyaris Langgar Motosikal


15 Tip Untuk Mudah Lulus Temuduga Kerja

Buat anda yang sedang mencari kerja atau akan ditemuduga oleh sesebuah syarikat, tip ini sedikit sebanyak dapat membantu anda untuk membuat preparation secukupnya sebelum masuk ke bilik temuduga. Mungkin ada antara tip ini yang anda sudah tahu tetapi harapnya dapat jadi peringatan sekali lagi supaya tidak terlupa.

Bila dipanggil temuduga, pastikan anda menerima ‘invitation‘ dalam bentuk emel. Ini untuk memudahkan urusan sebelum dan selepas temuduga.

Kebiasaannya untuk temuduga, anda perlu membawa ’employment form’ yang telah siap bertulis, transkrip dan sijil berkaitan (salinan asal dan photocopy), CV terkini, dan gambar passport. Pastikan anda sediakan seperti apa yang diminta. Kalau memang sedang memburu kerja, sediakan sekurang-kurangnya 10 set.

Untuk lelaki, biasanya saya akan pakai kemeja dan satu set blazer dan seluar yang sama warna. Warna blazer dan seluar yang sesuai adalah hitam, kelabu dan warna gelap lain. Pastikan anda pakai tali leher dan kasut hitam berkilat. Manakala untuk perempuan, set baju kurung, set baju kemeja, seluar dan blazer atau set baju kemeja, skirt bawah paras lutut dan blazer.

Hadir 30-60 minit lebih awal dari waktu temuduga. Bila anda hadir lebih awal, anda boleh solat sunat dhuha atau solat sunat 2 rakaat. Lepas solat sunat, doalah kepada Allah mohon ketenangan dan dipermudahkan segala urusan temuduga. Ingat, hati setiap manusia ni Allah yang genggam. Allah jugalah yang Maha Berkuasa untuk menggerakkan hati penemuduga anda.

Rujuk point nombor 1, melalui emel ini anda boleh berkomunikasi dengan HR / recruiter. Dapatkan maklumat berikut daripada mereka seperti job description (JD) jawatan yang ditemuduga dan nama penuh serta jawatan penemuduga.

Menggunakan job description yang diberikan, anda boleh lakukan persediaan untuk menjawab soalan-soalan teknikal dan juga soalan berkaitan karekter anda. Lihat CV anda, lihat JD. Anticipate soalan-soalan yang mungkin ditanya. Senaraikan sekurang-kurangnya 3 poin utama bagaimana anda boleh menjadi aset kepada syarikat tersebut.

Menggunakan nama penuh dan jawatan penemuduga, anda boleh stalk mereka di LinkedIn. Melalui cara ini sebelum temuduga pun anda dah tahu latar belakang penemuduga anda dan anticipate soalan-soalan yang mungkin akan ditanya.

Sebelum masuk bilik temuduga baca Bismillah 50 kali. Fadilat baca Bismillah 50 kali ini dapat melembutkan hati manusia yang kita bersemuka. Atau apa-apa zikir lain pun boleh. Bila dah nak masuk temuduga, tinggal Allah je yang boleh tolong kita.

Latih diri untuk menjawab soalan pemanas badan secara lancar dalam BI. Soalan pemanas badan yang lazim adalah, “Tell me about yourself”. Pastikan anda boleh jawab soalan ini dengan lancar selama 3-5 minit. Kalau kat sini pun tergagap-gagap, boleh anggap anda gagal.

Latih diri untuk jawab soalan-soalan lazim yang lain berkaitan industri, syarikat, JD, dan CV anda. Pastikan setiap poin dalam CV anda boleh huraikan secara mendalam. Melalui huraian anda, penemuduga boleh ‘gauge‘ anda boleh buat kerja seperti yang tertulis dalam JD atau tak.

Latih diri untuk bertanya soalan-soalan berkaitan industri, syarikat, dan JD. Jangan belum apa-apa sudah sibuk tanya berapa gaji boleh dapat. If you are worth to be paid, the company will pay you whatever salary you expected.

Habis temuduga, dapatkan business card semua penemuduga anda. Dengan maklumat yang ada dalam business card anda boleh follow-up lepas temuduga.

Hantar ‘Thank You Email’ kepada semua penemuduga anda dalam tempoh 24 jam selepas temuduga.

Sebelum dan selepas temuduga, call ibu bapa anda mohon doa mereka. Doa mereka terutamanya doa ibu itu sangat mustajab.

Banyakkan sedekah, solat dhuha dan solat tahajjud. Ini sahaja cara mudah untuk menjemput rezeki (lulus temuduga).

Ingin belajar untuk berjaya dalam sesi temu duga? Jom sertai bengkel CV Writing & Job Hunting pada 6 April 2019. Untuk maklumat lanjut, klik pautan berikut:
http://bit.ly/jobhuntingapr19

#AmeirulAzraie
-Jurulatih Kerjaya Anda-
Kuala Lumpur, 4 Februari 2016, 10.15 pagi
my.linkedin.com/in/ameirulazraie
instagram.com/ameirulazraie
twitter.com/AmeirulAzraie
t.me/ameirulazraie


Berjaya Hasilkan Filem The Incident Guna X60 Pro, vivo Lancar Kempen Visual Creator

vivo Malaysia pada minggu ini berjaya mencipta fenomena apabila berjaya menghasilkan sebuah filem pendek bertajuk The Incident dengan hanya menggunakan sebuah telefon pintar.

Diilhamkan daripada kisah benar, filem yang sarat dengan pengajaran beserta rakaman yang penuh sinematik ini berjaya menarik perhatian ramai setelah mengetahui filem ini tidak bergantung kepada kamera profesional sebaliknya hanya menggunakan vivo X60 Pro.

Mengulas mengenai The Incident, telefon pintar vivo x60 Pro ternyata mempunyai fungsi yang mencukupi untuk menghasilkan filem pendek ini. Penawaran Gimbal Stabilization 2.0 menawarkan kelebihan buat model ini untuk merakam babak menunggang motosikal dengan baik tanpa sebarang masalah gegaran yang keterlaluan.

Model ini sekali lagi diuji apabila filem pendek ini turut mempunyai babak pada waktu malam. Walau bagaimanapun, menerusi teknologi Extreme Night Vision 2.0  yang tersedia pada model ini, rakaman pada waktu malap bukan lagi masalah buat vivo X60 Pro.

Dilengkapi dengan kamera 48-megapixel beserta sokongan rakaman beresolusi 4K nyata memberi kelebihan buat vivo X60 Pro menghasilkan sesebuah filem. Malah, model ini turut dibantu dengan Cinematic Master di mana fungsi ini sangat membantu perakam untuk mendapatkan shot terbaik dengan pantas dan mudah secara profesional.

Bukan itu sahaja, Cinematic Master yang hadir dengan resolusi paparan 21:9 sekaligus memudahkan perakam untuk menghasilkan sesebuah filem dengan hanya satu klik sahaja.

Pelancaran filem pendek The Incident berjaya membuktikan keupayaan telefon pintar terbaru daripada vivo ini sekaligus menandakan bermulanya kempen Visual Creator daripada jenama ini.

Menerusi kempen yang dijalankan, vivo sedia berkolaborasi bersama Malaysia International Film Festival (MIFFest) dalam menjemput penghasil konten atau content creator menghasilkan filem pendek berdurasi lima minit menggunakan vivo X60 Pro dengan tema “Joy of Humanity”.

Para peserta bakal turut berpeluang bekerjasama dengan tiga direktor dan universiti tempatan yang terdiri daripada Xiamen University Malaysia, Tunku Abdul Rahman University College (TAR UC) dan New Era University College.

Untuk pengetahuan, kempen daripada vivo ini turut bekerjasama dengan Kuala Lumpur Photography Festival (KLPF) di mana sepanjang sebulan peraduan fotografi berlangsung, para peserta bakal diberikan tema berbeza setiap minggu.

Selain itu, vivo juga turut menjemput beberapa produser, jurugambar profesional serta content creator untuk turut serta dalam program khas #X60Series bagi mengongsikan pengalaman mereka menggunakan siri vivo X60 yang sarat dengan teknologi terbaru ini.

Buat anda yang berminat untuk mengetahui lebih lanjut mengenai kempen Visual Creator yang dianjurkan vivo, anda boleh lawati laman rasmi Facebook vivo Malaysia, Instagram dan juga laman web vivo.

Oh ya, dengari juga lagu Light Of Hope selaku rasmi buat filem The Incident yang dinyayikan oleh Firdhaus Farmizi. Kami yakin anda pasti terhibur dengan nyanyian unik daripada penyanyi penuh bakat ini.

Difahamkan selepas ZEISS dan Leica, Hasselblad selaku syarikat penawar lensa sedia turut bekerjasama dengan jenama telefon pintar.

Selepas ZEISS Dan Leica, Hasselblad Bakal Kerjasama Bersama Syarikat Telefon Pintar

Lalu Lintas Terlalu Sesak Di Vietnam, Auto-Pilot Tesla ‘Give Up’ Dan Minta Pemandu Kawal Semula Kereta


Berjaya Hasilkan Kereta Berperisai, MILDEF Mahu Bina ‘Defence City’ Di Dengkil

Pada awal bulan Februari lalu, Mildef International Technologies Sdn Bhd (Mildef) telah membuat satu pelancaran tertutup kenderaan nasional berperisai mobiliti tinggi empat roda (HMAV 4×4) buatan tempatan yang pertama.

Ramai orang memberikan sokongan dan pujian kerana ada anak-anak tempatan berjaya membina kenderaan berperisai yang menyamai taraf antarabangsa kerana lengkap dengan teknologi canggih dan terkini.

Tahukah anda, Malaysia mampu menghasilkan kereta perisai berkualiti, bertaraf antarabangsa? #AWANInews #AWANI745 @501Awani pic.twitter.com/B5UnPuxbpo

— Ridauddin Daud (@RidauddinDaud) February 11, 2021

Terbaru, Ketua Pegawai Eksekutifnya, Datuk Seri Mohd Nizam Kasa, MILDEF mahu menjadikan Malaysia sebagai antara negara pengeluar kenderaan pertahanan utama di Asia Tenggara dalam tempoh lima tahun akan datang.

70% pembangunan HMAV 4×4 adalah daripada kepakaran tempatan, manakala selebihnya adalah berdasarkan kerjasama dengan pihak ketiga.

Katanya, Malaysia sehingga kini masih tidak mempunyai kenderaan pertahanan nasional yang mampu menyelesaikan cabaran sokongan selepas jualan dalam perkhidmatan tentera, kerana terlalu bergantung kepada pembekal antarabangsa.

Ini antara anak tempatan yang bertanggungjawab membangunkan kereta perisai ini. #AWANInews #AWANI745 @501Awani pic.twitter.com/rOniBJ7p0j

“Industri kenderaan pertahanan mampu melonjakkan lagi ekonomi negara dalam pembuatan kenderaan, penyelenggaraan, pembaikan dan baik pulih (MRO) serta peralatan tulen (OEM).

“Ia juga akan memberi lebih banyak peluang pekerjaan selain meningkatkan kemahiran tenaga kerja mahir tempatan melalui perkongsian dengan pihak lain.

“Kami percaya, pembangunan kenderaan berperisai HMAV 4×4 ini adalah langkah awal dalam menjadikan Malaysia sebagai pengeluar utama kenderaan sedemikian dalam tempoh beberapa tahun akan datang,” katanya dalam satu temu bual bersama Berita Harian.

Tambah beliau lagi, MILDEF dalam proses perbincangan akhir bagi pemilikan tanah di Dengkil, Selangor bagi membina kemudahan pengeluaran utama dikenali sebagai ‘Defend City’.

Apabila fasiliti tersebut siap nanti, ia mampu meningkatkan kapasiti pengeluaran HMAV 4×4 sebanyak 100 buah setahun berbanding hanya 30 hingga 50 buah ketika ini.

Datuk Seri Mohd Nizam turut yakin sepenuhnya HMAV 4×4 menepati standard yang ditetapkan oleh kebanyakan pasukan tentera di dunia. Lebih-lebih lagi setelah Angkatan Tentera Malaysia (ATM) telah melakukan ujian pada minggu lalu.

“HMAV 4×4 pada minggu lalu sudah diuji oleh ATM dan melalui pelbagai struktur jalan dan cabaran darat dan air. Berdasarkan maklum balas awal, mereka berpuas hati dengan kemampuan HMAV 4×4.

“Malah penyelidikan dan pembangunan HMAV 4×4 juga selama empat tahun ini turut dibantu oleh agensi pertahanan Malaysia iaitu Institut Penyelidikan Sains dan Teknologi Pertahanan (Stride) serta ATM dalam mengesahkan reka bentuk termasuk pembangunan kenderaan mengikut aplikasi standard ketenteraan.

“HMAV 4×4 dicipta sesuai dengan kehendak muka bumi dan iklim negara serantau,” katanya.

Sejak kenderaan berperisai MILDEF diperkenalkan pada dua minggu lalu, pihak mereka telah mendapat pertanyaan daripada beberapa negara untuk pembelian dan perkongsian hak cipta intelek.

Terang beliau lagi, ini membuktikan negara lain turut mempercayai produk keluaran Malaysia berdasarkan kepada reka bentuk dan teknologi yang digunakan.

Pada awal bulan Februari lalu, MILDEF telah memperkenalkan kereta berperisai nasional yang pertama dan sudah menerima beberapa tempahan dari luar negara.

MILDEF Buktikan Syarikat Tempatan Mampu Hasilkan Kereta Berperisai Bertaraf Antarabangsa


Berjaya Jadi Fenomena, Para Pelanggan Sanggup Beratur Panjang Demi Dapatkan Nasi Kandar Sulaiman

Sebut mengenai Pulau Pinang, pastinya hidangan nasi kandar antara yang diingati ramai. Menawarkan pelbagai pilihan restoran beserta lauk-pauk dengan speciality masing-masing membuatkan para pelanggan sanggup beratur panjang untuk menjamahnya.

Terbaharu, sebuah nasi kandar yang sudah diusahakan sejak tahun 1960 berjaya menjadi fenomena di mana orang ramai seolah tidak kisah untuk beratur panjang demi menjamah Nasi Kandar Sulaiman selepas tular baru-baru ini.

Sedap sangat ke Nasi Kandar Sulaiman ni sampai 2.30 pagi orang beratur panjang macamni nak sahur?

Aku rela balik sambung tidur 🤣 pic.twitter.com/EGcHaZJ9kv

Bertempat di Jalan Air Hitam, Georgetown, Nasi Kandar Sulaiman ini menawarkan seleksi lauk untuk dicuba para pelanggan. Kuahnya yang pekat antara salah satu faktor restoran ini mempunyai peminat yang tersendiri.

Impak tular baru-baru ini telah membuatkan Nasi Kandar Sulaiman jumlah pelanggan yang luar biasa. Malah, terdapat pelanggan yang memaklumkan terpaksa beratur sekitar satu hingga dua jam sebelum mendapatkan makanan.

Tidak kurang juga yang memilih untuk beratur di hadapan kedai sebelum kedai dibuka bagi mengelakkan masa menunggu yang panjang. Berikut merupakan respon netizen terhadap sambutan Nasi Kandar Sulaiman di Pulau Pinang ini.

Tak sanggup aku nak beratuq macam tu. https://t.co/7K9f5goEko

— Kita Mesti Menang🇲🇾 (@hafizulhadzir) April 14, 2023

Sedap Sulaiman antara Nasi Kandar tersedap dkt Penang . No dua paling sedappppp . https://t.co/o9Lp5EmQVh

Buat anda yang mahu mencuba keenakan Nasi Kandar Sulaiman, restoran ini mulai beroperasi bermula jam 12 tengah malam sehingga 6 pagi sempena bulan Ramadan ini.

Dalam erti kata lain, para pengunjung hanya boleh mendapatkannya pada lewat malam atau sewaktu sahur sempena bulan puasa ini.


Berjaya Jadi Inspirasi Buat Para Pelajar, Sofyank Terharu Mural Wajahnya Hiasi Dinding Sekolah

Siapa sahaja tidak mengenali insan bernama Sofyank yang mana telah mengharumkan nama Malaysia di persada antarabangsa dengan karya kreatifnya. Kini beliau dilihat sebagai salah satu ikon yang layak diangkat sebagai contoh yang baik buat anak muda.

Sebuah sekolah telah meletakkan potret pencipta kandungan terkemuka Malaysia, Sofyank sebaris bersama pakar-pakar teknologi di dunia dalam satu lukisan mural.

Seorang guru di Sekolah Kebangsaan Tanjong Malim, Puan Marziah berkata, mural tersebut merupakan hasil titik peluh beberapa guru praktikal dari UPSI dan kakitangan sekolah yang lain.

Menerusi hantaran di Facebook, Marziah menyifatkan hasil kerja guru-guru praktikal tersebut dalam menyiapkan lakaran awal mural sangat terperinci. Difahamkan, mereka berjaya menyiapkan mural ini dalam tempoh dua minggu sahaja dengan kerjasama bersama.

Puan Marziah turut menceritakan kisah di sebalik penghasilan mural tersebut. Pada awalnya, banyak idea yang dikeluarkan oleh guru-guru praktikal.

Atas sebab tertentu, semua idea yang diusulkan terpaksa ditolak Puan Marziah dan ini menyebabkan mereka mati akal. Ketika berada dalam keadaan tersebut, kebetulan mereka ternampak salah satu video yang dihasilkan oleh Sofyank.

Menerusi video anak muda itulah mereka mendapat idea untuk menggarap hasil karya mereka di dinding makmal komputer itu.

Mungkin ada yang tertanya-tanya, mengapa potret Sofyank diletakkan sebaris bersama pakar-pakar teknologi terkemuka di dunia. Bagi beliau, pencipta kandungan asal Kelantan itu merupakan anak muda yang boleh dijadikan sebagai inspirasi kepada anak-anak murid pada zaman sekarang.

Selepas melihat potretnya diabadikan pada mural tersebut, Sofyank atau nama sebenarnya Muhammad Sofian Abdullah merasa tersentuh apabila dirinya diangkat sebagai insipirasi kepada anak muda.

“Allahuakbar, cantiknya mural art ni, tak pernah terlintas dalam diri ni untuk jadi satu karakter yang dilukis di dinding mural.

‘Terima kasih banyak-banyak cikgu dan semua yang terlibat sekali kerana sudi menjadikan karya saya sebagai sumber inspirasi kepada murid-murid yang lain walaupun apa yang saya buat sekadar content hiburan di media sosial sahaja,” katanya.

Beliau juga mengakhiri kenyataan dengan mengatakan akan terus menghasilkan lebih banyak konten untuk semua jika dilihat memberi manfaat buat semua. Di samping sedia menerima teguran dan memperbaiki konten sekiranya memberi pengaruh yang negatif.


Berjaya Jadi Penggusti Terbaik Asia Tenggara, Undertaker Tampil Beri ‘Warning’ Kepada Shaukat

Bagi sejumlah besar individu yang membesar pada tahun 90-an serta awal tahun 2000, pastinya anda cukup tahu kemeriahan industri gusti WWE yang menampilkan pelbagai nama besar seperti The Rock, Stone Cold Steve Austin, Kane dan juga Undertaker.

Impak daripada industri gusti ini bukan sahaja membuatkan sukan ini mempunyai jumlah peminat yang ramai, malah turut membuatkan segelintir individu berminat untuk menceburinya.

Itulah yang terjadi buat Ayez Shaukat Fonseka atau lebih dikenali sebagai Shaukat untuk meneruskan impian beliau menjadi ahli gusti profesional negara. Lebih membanggakan, penggusti berusia 34 tahun ini turut dilamar menyertai Reality Of Wrestling yang dikendalikan oleh Booker T di mana beliau tampil dengan imej memakai tanjak.

Terbaharu, sebuah pencapaian besar buat dirinya dan industri gusti tanah air apabila Undertaker selaku legenda sukan gusti profesional dan juga merupakan individu yang menginspirasikan Shaukat untuk bergusti tampil dengan sebuah video ringkas menerusi TikTok @coachshaukat dalam mengucapkan tahniah serta memberi ‘amaran’ kepada beliau.

Baik Undertaker, tolong jangan tombstone saya 🙏 #viral #malaysiaviral #fyp #indonesiaviral #prowrestler #prowrestling #wwe

Untuk pengetahuan, Undertaker mengucapkan tahniah kepada Shaukat bukan sahaja atas kejayaan beliau untuk penggusti malah Shaukat turut dilabel sebagai penggusti terbaik Asia Tenggara dan lebih membanggakan, beliau tampil dengan inisiatif membuka syarikat gusti tersendiri yang bertempat di Kota Damansara.

Di sebalik ucapan tahniah yang dibuat Undertaker dengan penuh karisma dan berkarakter, para netizen nampaknya lebih tertumpu dengan ‘amaran’ Undertaker terhadap Shaukat. Tidak kurang juga yang memaklumkan akan terus menyokong perjuangan Shaukat sebagai ahli gusti profesional tanah air.

Kejayaan yang diperoleh Shaukat jelas menunjukkan Malaysia turut mempunyai bakat tempatan dalam industri gusti tanah air. Semoga dengan pembukaan APAC Wrestling bakal membuka ruang kepada mereka yang mahu bergusti secara profesional menyertainya sekaligus menjadi batu loncatan untuk melebarkan sayap ke negara luar.

Ikuti juga kisah Shaukat yang berjaya membuat kemunculan di Reality Of Wrestling secara lebih lanjut dengan klik pautan di bawah.

Lengkap Bertanjak, Kemunculan Shaukat Di ‘Reality Of Wrestling’ Buat Peminat Gusti Tempatan Bangga

Kagum Dengan Pakaian Penggusti Malaysia, Anak Mat Saleh Gembira Dapat ‘Hadiah’ Tanjak

Ahli Gusti Berhijab Dari Malaysia, Nor ‘Phoenix’ Diana Tersenarai Dalam Forbes 30 Under 30 Asia